Маҳзун бўлманг - Hidoyat.uz\nАсосий саҳифа Мақолалар Маҳзун бўлманг\nЧоп этилди Dekabr 15, 2018 No Comments\nАллоҳ таолонинг раҳмати кенг, Унинг мағфират эшиклари биз учун ҳамиша очиқ. Мўмин-мусулмонлар беш маҳал намознинг ҳар ракъатида “Фотиҳа” сурасининг: «(У) Mеҳрибон, Раҳмли» оятини тиловат қилганда, бир кунда 64 маротаба Аллоҳнинг Меҳрибон ва Раҳмли эканлигини зикр этадилар. Қуръони каримда “раҳмат” ва унга боғлиқ бўлган 315 дан ортиқ сўзлар учрайди.\nАбу Ҳурайра (розияллоҳу анҳу)дан ривоят қилинади. Набий (соллаллоҳу алайҳи ва саллам): “Аллоҳнинг юзта раҳмати бордир. Улардан биттасини жин, инс, ҳайвонот ва ҳашаротлар орасига нозил қилгандир. Бас, ўша ила улар бир-бирларига меҳр ва раҳм кўрсатадилар. Ўша ила ваҳший ҳайвон ўз боласига меҳр кўрсатади. Аллоҳ тўқсон тўққизта раҳматини кейинга қўйган. Улар ила қиёмат куни бандаларига раҳмат кўрсатади”, дедилар (Имом Муслим ривояти).\nБошқа бир ҳадисда Набий (соллаллоҳу алайҳи васаллам): “Аллоҳ халойиқни халқ қилганда Ўз Китобига «Албатта раҳматим азобимдан ғолиб келадир», деб ёзиб қўйди”, дедилар (Имом Бухорий ривояти).\nШундай экан, агар дуоингиз қабул бўлмаса, маҳзун бўлманг. Аллоҳ таоло сизни дуо қилишга муяссар этдими, албатта, унинг ижобатини ҳам Ўзи қабул этади, мукофотини ҳам Ўзи беради. Зеро, дуоларни қабул этувчи ҳам ёлғиз унинг Ўзидир.\nҲазрат Умар розияллоҳу анҳу: “Мен дуонинг ижобати ташвишини қилмайман, балки, дуо қилиш ташвишини қиламан. Чунки дуо қилишга илҳом берилса, албатта у ижобат бўлади”, деб айтардилар.\nАбу Саъийд Худрий (розияллоҳу анҳу)дан ривоят қилинади. Набий (соллаллоҳу алайҳи ва саллам): “Бир мусулмон гуноҳ қилмай, силаи раҳмни узмай туриб дуо қилса, албатта, Аллоҳ таоло унга уч нарсадан бирини беради. Ё сўраган нарсасини тезда беради. Ёки унинг мукофотини охиратга олиб қўяди. Ёхуд унга тенг ёмонликни ундан даф қилади”, дедилар.\nСаҳобалар: “Ундоқ бўлса, кўпайтирилар экан-да?”, дейишди.\nРасулуллоҳ (соллаллоҳу алайҳи ва саллам): “Аллоҳ кўпайтирувчироқ!” дедилар.\nАгар бемор бўлсангиз ёки бирор кўнгилсизликка дучор бўлсангиз, маҳзун бўлманг. Бу – Аллоҳ сизга ғазаб қилгани ёки жазолаганини билдирмайди. Аксинча бу – раҳматдир. Зеро, мусибат орқали Аллоҳ ўз бандаларини синаб, Ўзига яқин қилади ва гуноҳларни мағфират этади.\nАбу Ҳурайра (розияллоҳу анҳу)дан ривоят қилинади. Набий (соллаллоҳу алайҳи ва саллам): “Мусулмонга қай бир мусибат: чарчашми, беморликми, ташвишми, хафачиликми, озорми, ғам-ғуссами, ҳаттоки тикан киришми етадиган бўлса, албатта, Аллоҳ улар ила унинг хатоларини каффорат қилади”, дедилар (Имом Бухорий, Имом Муслим ривояти).\nАгар бошингизга бирор мусибат тушса, маҳзун бўлманг. Бу –Аллоҳнинг сизга ёмонликни исташи эмас. Бу ҳам раҳматдир. Бу билан Аллоҳ сизга ўзининг яхши кўрган бандаларидан бири бўлиш имконини берган бўлади.\nПайғамбаримиз (соллаллоҳу алайҳи ва саллам) бу ҳақда бундай деганлар: “Яхшиликлар катта синовлар билан келади. Қачонки Аллоҳ бир бандасини яхши кўрса, ўша бандасига бир синовни юборади. Агар банда синовга сабр қилса, Аллоҳнинг раҳматига эришади, аммо сабрсизлик қилса Унинг ғазабига дучор бўлади”.\nАгар бирор савобли амал қилсангиз буни Аллоҳнинг фазли ва раҳмати ила адо этганингизни унутманг. Лекин гуноҳ иш содир этсангиз дарҳол тавба қилиб, Аллоҳга истиғфор айтинг. Зеро, “Албатта, Аллоҳ одамларга нисбатан меҳрибон ва раҳмлидир” (Бақара сураси,143-оят).\nУшбу 3 оятни ўқиганга 70 минг фаришта вакил бўлади\nУСМОН РОЗИЯЛЛОҲУ АНҲУНИНГ ФАЗИЛАТЛАРИ\nМураккаб вазиятда оқиллик ва вазминлик билан иш тутайлик!\nШу йил 31 май куни Ўзбекистон-Қирғизистон чегараси “Чашма” ҳудудида икки …\nСирдарё ва Амударё жаннат дарёларидан(ми)?!\nАллоҳ таоло Ўз Каломи Қуръони каримда бундай марҳамат қилади: “Тақво …\nШамсул аимма Заранжий\nБакр ибн Муҳаммад ибн Али ибн Фазл ибн Ҳасан Шамсул аимма …\nУлов (от, эшак) устида нафл (суннат) намозини ўқиш жоиздир\nУлов устида фарз намозларни фақат узр бўлгандагина ўқиш мумкин. Уловдан …\nКалимаи шаҳодат мисоли\nМўминнинг калимаи шаҳодати мисоли худди бир мустаҳкам дарахтга ўхшайдики, унинг …\nИсломга интилган аёл. Рус аёли ва Ислом\nРус аёллари Исломга кириши қийинми? Уларнинг шахсий ҳаёти қандай ва …\nҲурматли устозлар, Ражаб ойининг фазилати, унда қилинадиган ибодатлар ҳақида маълумот берсангиз.\nРажаб ойи қамарий ойларнинг еттинчиси бўлиб, уруш ҳаром қилинган улуғ ойлардан бири ҳисобланади. Зеро, “ражаб” сўзи луғатда “улуғлаш”, “ҳурмат бажо келтириш” маъноларини англатади. Жоҳилият даври араблари бу ойни улуғлагани ва ҳурматлагани боис шу ном билан аталган.\nСаҳобаи киромлар ва улардан кейинги салафи солиҳларимиз Рамазон ойидан сўнг тутган рўзаларини қабул бўлишини Аллоҳ таолодан сўрашар эди. Ражаб ойи келганда эса, Рамазонга соғ-саломат етишни сўрар эдилар. Бу ҳақида Набий алайҳиссаломдан заиф санад ила ҳадис ҳам ривоят қилинган:\nعَنْ أَنَسِ بْنِ مَالِكٍ. قَالَ : كَانَ النَّبِيُّ صَلَّى اللَّهُ عَلَيْهِ وَسَلَّمَ إِذَا دَخَلَ رَجَبٌ قَالَ: “اللهُمَّ بَارِكْ لَنَا فِي رَجَبٍ، وَشَعْبَانَ، وَبَلِّغْنَا رَمَضَانَ” (رواه الإمام ابن عساكر والبيهقي).\nяъни: Анас ибн Молик разияллоҳу анҳудан ривоят қилинади: “Ражаб ойи кирса, Набий саллаллоҳу алайҳи васаллам: “Эй Аллоҳ! Ражаб ва шаъбон ойларида бизга барака бергин ва Рамазон ойига етказгин”, дер эдилар” (Имом Ибн Асокир ва Имом Байҳақий ривоят қилган. Имом Нававий ва Ибн Ражаблар заиф ҳадис деган).\nДуонинг ўқилиши: “Аллоҳумма баарик ланаа фий ражабин ва шаъбана ва баллиғнаа рамазона”.\nМашҳур тобеинлардан бўлган Абу Қилоба раҳимаҳуллоҳ Ражаб ойи фазилати ҳақида шундай деган:\nعن عَامِرِ بْنِ شِبْلٍ رضي الله عنه، قَالَ: سَمِعْتُ أَبَا قِلابَةَ رضي الله عنه، يَقُولُ: “فِي الْجَنَّةِ قَصْرٌ لِصُوَّامِ رَجَبٍ” (رواه الإمام البيهقي).\nяъни: Омир ибн Шиблдан ривоят қилинади, Абу Қилоба разияллоҳу анҳудан эшитдим, у зот айтадилар: “Ражаб ойида рўза тутувчилар учун жаннатда бир қаср бор” (Имом Байҳақий ривояти).\nШундай экан, имкони бор кишилар Ражаб ойидан бошлаб, нафл рўзаларни тутиб, Рамазон рўзасига ўзларини тайёрлаб боришлари мақсадга мувофиқ бўлади.\nШуни ҳам айтиб ўтиш керакки, халқимиз орасида ражаб ойида қилиш шарт, деб тушуниладиган ибодатлар пайдо бўлган. Аслида уларнинг асоси мавжуд эмас. Шариатимиз кўрсатмаларида Ражаб ойининг муайян бир кунини рўза билан хосланмаган. Бу борада келган барча ҳадислар “мавзуъ” яъни тўқима эканига барча муҳаддис уламоларимиз иттифоқ қилишган.\nАслида нафл рўза тутиш, нафл намоз ўқиш савобли ишлардан. Лекин бунинг учун муайян кунни белгилаб, ушбу иш шариат кўрсатмаси деб, одат қилиб олиш ҳамда бунга далил сифатида турли тўқима ҳадисларни ривоят қилиш тўғри эмас. Айниқса, Ражаб ойининг йигирма еттинчи кечасида “Рағоиб намози”ни адо этиш борасида нақл қилинган ҳадисларнинг барчаси тўқима бўлиб, унга амал қилинмайди. Чунки унинг бидъат эканини Ибн Нужайм, Ибн Обидин ва Абдулҳай Лакнавий каби муҳаққиқ уламоларимиз томонидан очиқ-ойдин айтиб ўтилган (манба: “Баҳрур-роиқ”, “Раддул Муҳтор”, “ал-Осорул марфуъа фил-ахборил-мавзуа” китоблари).\nДемак, Ражаб ойида ҳам бошқа ойларда бўлгани каби нафл рўза ва намозлар бирор кунга белгиламасдан, одат қилиб олмасдан ўқилаверади. Шундагина шариатимизда кўрсатилмаган турли бидъат ва хурофотдан узоқ бўлинади. Валлоҳу аълам.\nҲАЙВОНЛАР ГЎНГИДАН ФОЙДАЛАНИШ\nБисмиллаҳир Роҳманир Роҳим. Ҳайвонларнинг гўнгидан экинларга ўғит сифатида фойдаланишга шариатимизда рухсат этилган. Бунда гўнгни қандай ҳолатда бўлишининг фарқи йўқ. Бизнинг ҳанафий мазҳабимизда гўнг нажас – нопок нарса бўлса-да унинг олди-соттиси ҳам дурустдир (Манба: “Мухтасарул виқоя” китоби).\nМулла Али Қори раҳматуллоҳи алайҳ гўнгни сотиш дурустлигининг сабабини баён қилиб шундай деганлар:\nلِأَنَّهُ يُنْتَفَعُ بِهِ وَيُدَّخَرُ لِوَقْتِ الْحَاجَةِ فَإِنَّهُ يُلْقَى فِي الْأَرْضِ لِاسْتِكْثَارِ الزَّرْعِ\nяъни: “Ўғитни сотишнинг дурустлигини сабаби, ундан фойда олинади ва эҳтиёж бўлгунгача сақланади. Сўнгра, ҳосилни кўпайтириш мақсадида ерга солинади”.\nДемак, ҳайвоннинг гўнгидан фойдаланишга шариатимиз рухсат беради. Валлоҳу аълам.\nЖунуб киши ғусл учун тайёрланган челакдаги сувнинг ҳароратини билиш учун пок қўлининг қанча қисмини сувга ботирса сув оби мустаъмалга айланади. Жавобингиз учун олдиндан раҳмат!\nТаҳоратсиз, жунуб ва ҳайздан пок бўлган кишилар сувдан ҳовучлаб олиш учун қўлини сувга тиқса, бунга зарурат бўлгани учун, сув оби мустаъмалга айланмайди (Фатавойи ҳиндия).\nРасулуллоҳ саллаллоҳу алайҳи васаллам масжидининг эшиги ёнига сув идиши қўйилар ва ундан суффа аҳли таҳорат ва бошқа нарсалар учун қўллари билан ҳовучлаб сув олишарди. Чунки бунга зарурат ва ҳожат бор эди (Фатҳи бобил иноя).\nИмом Абу Юсуф раҳматуллоҳи алайҳдан машҳур ривоятга кўра сув оби мустаъмал бўлиши учун тўлиқ бир аъзони унга киргизиш шарт қилинади. “Муҳит” китобида шундай дейилган. Битта ёки иккита бармоқни сувга тиқиш билан сув оби мустаъмалга айланмайди, балки сувга кафтни тиқиш билан мустаъмалга айланади. “Зоҳирийя” китобида шундай келтирилган (Фатавойи ҳиндия).\nЮқоридаги масалалар қўлда нажосат бўлмаган ҳолатга тегишлидир. Агар қўлда нажосат бўлса, албатта, сув нажосатга айланади. Валлоҳу аълам.\nҚуёшдан келган “эртага жавоб берасизлар”, деган овоз ҳақида ижтимоий тармоқларда видеоролик тарқалиб кетди. Шунга мусулмон киши сифатида қандай муносабат билдириш керак.\nБиз мўмин-мусулмонлар охират куни ва ундаги ҳисоб-китобга имон келтирганмиз. Аллоҳ таоло ўзига ва охират кунига имон келтирган чин мўминлар ҳақида шундай дейди:\nالَّذِينَ يُؤْمِنُونَ بِالْغَيْبِ وَيُقِيمُونَ الصَّلاةَ وَمِمَّا رَزَقْنَاهُمْ يُنْفِقُونَ\n“Улар ғайб (пайғамбар келтирган хабарлар)га имон келтирадиган, намозни баркамол ўқийдиган ва Биз ризқ қилиб берган нарсалардан (садақа ва) эҳсон қиладиганлардир” (Бақара сураси, 3-оят).\nДемак, фаразан ўша келган овоз рост бўлса, у бизнинг имонимизга қувват бўлади. Агар ёлғон бўлса ҳам охиратга бўлган имонимизга заррача зиён етказа олмайди. Чунки бизга Аллоҳ таоло ва Пайғамбаримизнинг охират ҳақлиги ва унда ҳар ким қилган иши учун жавоб бериши тўғрисидаги гувоҳлиги етарлидир.\nЕКА (Европа Косми Агентлиги) ҳамда НАСАнинг Қуёш ва Гелиосфера расадхонаси веб-сайти https://www.nasa.gov/feature/goddard/2018/sounds-of-the-sun берган маълумотларга кўра, Қуёшнинг тўлқинларини, эгри чизиқ бўйлаб ҳосил бўлган овозларини, унинг (вулқонининг) отилиш овозларини ёзиб олиш имконига эга бўлинган.\nТадқиқотчилар ушбу Қуёш товушлари 40 кун давомида Қуёш ва Гелиосфера Расадхонаси ҳамда Майкелсоннинг Имитацияси ёрдамида олинган. Тоза овоз тўлқинларини танлаш учун (тахминан 3 гигагерцли тезликда) маълумотни 3 МГТС частотасида фильтрланган ва ниҳоят, маълумотларни сайқаллаб, инсоннинг эшитиш қобилиятига мослаштириш учун уни 42 000 марта тезлаштирилган.\nҚуёшдан ёзиб олинган ва эшитиш учун қайта ишланган мазкур товушни аудио шаклда НАСАнинг расмий веб-сайтида эълон қилинган бўлиб, у турли ижтимоий тармоқда тарқатилган товушдан мутлоқ фарқланади. Уни қуйидаги келтирилган видео файл орқали тинглаб кўришингиз мумкин.\nДемак, ушбу аниқланган овоз оддий паст частотали товушлардан бошқа нарса эмас. Уни монтаж қилиб, араб лаҳжасидаги турли ибораларни қўшиб, фейк хабарлар тарқатиш ёҳуд шунга ўхшаш асоссиз хабарларга ишониб, одамлар ўртасида шов-шув кўтаришга уруниш динимиз кўрсатмасига мутлақо зиддир. Мусулмон киши саволда зикр қилинган видеоролик ва шунга ўхшаган ҳолатларда, вазминлик билан мулоҳаза билдириши, ростми-ёлғонми аниқ бўлмагунча бошқаларга тарқатишга ёки айтиб юришга шошилмаслиги керак. Валлоҳу аълам.


Фуқаро интернет орқали шикоят қилгач, “GM Uzbekistan” носоз чиққан “Ласетти”нинг нуқсонини бартараф этди\n“Сирдарё автотеххизмат” акциядорлик жамиятидан сотиб олинган янги “Ласетти” автомобилининг автомат қутиси носоз чиқди (“Истеъмолчи”, 6 июль). Машина эгаси Д. Рўзметов носозликни бартараф этишни сўраб, акциядорлик жамиятига мурожаат этган. Компания берган кафолатга кўра, камчилик текин бартараф этилиши зарур бўлгани ҳолда, Д. Рўзметовдан 4,5 миллион сўм пул талаб қилинган. Шундан кейин у Ягона давлат интерактив хизматлари портали орқали Давлат рақобат қўмитасига шикоят йўллаган. Шундан кейин Давлат рақобат қўмитаси, “Ўзавтосаноат” ва “GM Uzbekistan” компаниялари “Ласетти”даги носозликни ўрганиб чиққан ва камчилик текинга бартараф этиб берилган.\nҲажга бориш учун 4 йилдан бери навбат кутаётган андижонлик фуқаро аризаси эътиборсиз қолаётганидан шикоят қилди\nАндижон вилояти Қўрғонтепа тумани Қорасув шаҳрида яшовчи Улуғбек Ҳамидхонов муборак Ҳаж сафарига бориш учун 4 йил аввал берган аризаси эътиборсиз қолаётганидан шикоят қилди (“Даракчи”, 7 июль). Мазкур мурожаатга жавоб берган Андижон вилояти ҳокимлиги котибият мудири Ф. Қўшақовга кўра, бу йил 2009 йилда 10-11-рақам билан навбатга ёзилган фуқаролар Ҳажга юборилади. Фуқаро У. Ҳамидхонов эса 2012 йилда 47-рақам билан навбатга ёзилган. Ҳокимлик вакили фуқаро навбати келганда Ҳажга боришини маълум қилган.\nЎзбекистонда “мушмула” деб аталган субтропик мева етиштирилмоқда\nЎзбекистон Боғдорчилик, узумчилик ва виночилик илмий-тадқиқот институтида тажриба тарзида мушмула деб аталган субтропик мевали дарахт ўстирилмоқда (“Оила даврасида”, 7 июль). Тажриба пайти дарахт кўчати касалликка чалинмаган, аммо ҳаво қуруқлиги боис барги тез-тез тўкилиб турган. Ҳар бир туп дарахтдан 18 килограммгача 3 сантиметр катталикдаги мушмула меваси олинган. Институт илмий ходими Г. Қорахўжаевага кўра, 25 граммга етадиган мушмула меваси ноксимон шаклда бўлиб, витамин ва минералларга бой. Мушмула дарахти ноябрда гуллайди, декабрда мева тугади, қиш бўйи шаклланиб, май-июнь ойларида пишиб етилади.


Бразилиянинг собиқ президенти озодликка чиқди » Muzlik.uz - O‘zbekiston yangiliklari\nЎтган жума куни Куритиба федерал суди коррупция ва пул ювишда айбланиб, қамоқ жазосини ўтаётган Бразилиянинг собиқ президенти Луис Игнасио Лула да Силвани ҳибсдан озод қилиш тўғрисида қарор қабул қилди, дея хабар беради РИА Новости. Суд «жиноят учун жазо ва озодликдан маҳрум қилиш жазосини давом эттириш учун асос йўқлиги сабабли» ҳукмни бекор қилиш кераклигини маълум қилди. Да Силва адвокатларининг маълум қилишича, Олий суднинг қарори «собиқ президентнинг адолатсиз равишда 579 кун қамоқда сақланганлигини тасдиқлайди». Унинг ҳимоячилари собиқ президентнинг ноқонуний хатти-ҳаракатлар қилмаганига ва сиёсий таъқиб учун фойдаланилиши мумкин бўлган қонун қурбони бўлганига ишонишларини билдирдилар. "Газета.uz"да реклама 2017 йил июл ойида Бразилия суди Луис Инаcио Лула да Силвани коррупцияда айблаган ҳолда 9,5 йилга озодликдан маҳрум қилди. У жумладан OAS қурилиш компаниясидан тахминан 1,1 миллион доллар пора олганликда айбланган. Мазкур маблағлар Сан-Паулу штатидаги Гуаружа шаҳрида ҳашаматли уч қаватли квартира сотиб олишга сарфлангани маълум қилинган. Собиқ президент шунингдек Petrobras нефт компаниясининг коррупцион тузилмасига алоқадорликда гумон қилинган эди. Компания 2014 йилда коррупция можаросининг марказида бўлганди. Ўшанда маълум бўлишича, бир нечта амалдорлар шартномаларга имзо чеккан ва келишувнинг 3 фоизи миқдорида комиссия олган. Бу маблағлар кейинчалик сиёсатчилар ва амалдорларга пора бериш учун ишлатилган. Бразилия расмийларига кўра, тузилма эгалари нархни ошириб юбориш ва пора эвазига 3,8 миллиард долларга эга бўлган.\nБразилия собиқ президенти амалдаги президент маъмуриятини бошқаради


Windows 11 инсайдерлари янги хусусиятларни фош этишда давом этишмоқда - Terabayt.Uz\nWindows 11 инсайдерлари янги хусусиятларни фош этишда давом этишмоқда\nСўнгги пайтларда Microsoft компанияси Windows 11 учун "функциялар ёмғири"ни ёғдирмоқда. Бу сафар янгиликлардан бири Task Manager учун бўлиб, у энди янги "бош саҳифа"га эга.\nWindows 11 стилидаги Fluent дизайнга янгиланган вазифалар менежери дастури бош саҳифасида иловалар ва батарея созлиги ва стартaп иловалар ҳақида маълумотларни кўришингиз мумкин бўлади.\nTaskbar учун ҳам кичик янгилик киритилмоқда. Агар компютерда бир нечта дастурлар ишлатилаётган бўлса ва уларнинг пиктограммалари Taskbar'га сиғмаётган бўлса, энди улар махсус флaйaут ойнада кўринадиган бўлади.\nMicrosoft'нинг телефонингиз ва компютерингизни боғлайдиган Your Phone дастури сўнгги янгиланиши телефонда охирги очилган учта дастурни компютерда кўрсатиб турадиган хусусиятни қабул қилгани ҳaм маълум бўлди. Бу функция фақат Samsung смартфонлари билан ишлаши айтилмоқда.\nЎҚИНГ: Microsoft Defender Preview версияси Windows ва Android учун чиқарилди


Ўзгидрометнинг мақоми оширилди | NORMA.UZ\nЎзгидрометнинг мақоми оширилди\nПрезидент томонидан 17 ноябрь куни “Ўзбекистон Республикаси гидрометеорология хизмати фаолиятини янада такомиллаштириш чора-тадбирлари тўғрисида”ги қарор имзоланди.\n2020-2025 йилларда Ўзбекистон Республикаси гидрометеорология хизматини ривожлантириш концепцияси ва уни 2020-2022 йилларда уни амалга ошириш бўйича “Йўл харитаси”;\nЎзбекистон Республикаси Гидрометеорология хизмати маркази кузатув тармоғини кенгайтириш ва автоматлаштириш бўйича дастур (кейинги ўринларда – Ўзгидромет);\nЎзгидрометнинг ташкилий тузилмаси ва марказий аппаратининг тузилмаси;\nҚорақалпоғистон, вилоятлар ва Тошкент шаҳар гидрометеорология бошқармаларининг намунавий тузилмаси:\nГидрометеорология илмий-тадқиқот институти томонидан 2021-2023 йилларда ўтказиладиган илмий тадқиқотларнинг асосий йўналишлари тасдиқланди.\nЎзгидромет гидрометеорология, иқлим ўзгариши ва атроф табиий муҳит ифлосланиши мониторинги соҳасида ваколатли давлат органи ҳисобланади. У:\nа) Марказий Осиё давлатлари учун Жаҳон метеорология ташкилотининг Минтақавий ихтисослаштирилган метеорология маркази;\nб) Жаҳон метеорология ташкилоти Жаҳон об-ҳаво хизматининг гидрометеорологик маълумотларни тўплаш, ишлов бериш ва тарқатиш бўйича Минтақавий телекоммуникация маркази функцияларини бажаради.\nЎзгидромет ҳузуридаги “Метеоинфосистем” ахборот-техник бошқармаси негизида “Гидрометеорологияда ахборот технологияларини ривожлантириш маркази” давлат муассасаси (кейинги ўринларда – Метеоинфоком) ташкил этилади. Унинг ходимларига Ўзгидромет ходимлари учун белгиланган меҳнатга ҳақ тўлаш ва мукофотлаш тартиби қўлланилади.\nбош директорнинг ахборот технологияларини жорий этиш ва инновацияларни ривожлантириш масалалари бўйича ўринбосари ҳамда бош директорнинг молия-хўжалик масалалари бўйича ўринбосари лавозимлари жорий этилади;\nТошкент шаҳар гидрометеорология бошқармаси ташкил этилади.\nа) Ўзгидромет ва Метеоинфоком ходимларининг лавозим маошларини ҳисоблашда ЯТС бўйича меҳнатга ҳақ тўлашнинг тасдиқланган разрядлари учун белгиланган тариф коэффициенти 2 баравар оширилган ҳолда қўлланилади;\nб) Ўзгидромет ва Метеоинфоком ходимларига соҳада узоқ муддат хизмат қилгани учун қуйидаги миқдорда ойлик устама ҳақ тўланади (белгиланган устамаларни ҳисобга олган ҳолда лавозим маошига нисбатан коэффициентларда):\n2 йилдан 5 йилгача – 0,2;\n5 йилдан 10 йилгача – 0,3;\n10 йилдан 15 йилгача – 0,4;\n15 йилдан 20 йилгача – 0,5;\n20 йилдан 25 йилгача – 0,6;\n25 йилдан ортиқ – 0,7.\nСоҳада узоқ муддат хизмат қилганлик учун иш ҳақига устама ҳақ олиш ҳуқуқини берадиган меҳнат стажини ҳисоблашда Ўзгидромет ва унинг тизим ташкилотларидаги иш стажи инобатга олинади.\nТошкент гидрометеорология коллежи негизида Тошкент гидрометеорология техникуми ташкил этилади, уни Ўзгидромет тизимига ўтказилади. Техникум гидрометеорология соҳасида ўрта бўғин мутахассисларини тайёрлаш ва малакасини ошириш бўйича базавий ўқув муассасаси, метеорология, гидрология, гидрометеорологияда алоқа ва коммуникациялар соҳасида касб-ҳунар таълими бўйича ўқув дастурларини ишлаб чиқиш учун масъул ҳисобланади. Шунингдек, у Жаҳон метеорология ташкилотининг Минтақавий ўқув маркази функцияларини бажаради. Техникумда кадрлар тайёрлаш - давлат буюртмаси ва тўлов-шартнома асосида.\nШунингдек, техникумда ФВВ, Мудофаа вазирлиги, Қишлоқ хўжалиги вазирлиги ва Ўзгидрометда гидрометеорология, хавфли гидрометеорологик ҳодисалардан огоҳлантириш ва уларнинг олдини олиш, авиацияга метеорологик хизмат кўрсатиш ва атроф табиий муҳит ифлосланиши мониторинги соҳасида фаолият юритувчи ходимларнинг малакаси оширилади.\n2021/2022 ўқув йилидан бошлаб Мирзо Улуғбек номидаги Ўзбекистон Миллий университетида Гидрометеорология факультетини ташкил этилади.\nШунингдек, ҳужжат билан:\n“Гидрометеорология фаолияти тўғрисида”ги ва “Ўзбекистонда хизмат кўрсатган гидрометеоролог” унвонини таъсис этиш тўғрисида”ги қонунлар лойиҳаларини ишлаб чиқиш;\nЎзгидрометда маълумотларни узатиш ягона корпоратив тизимини ташкил этиш орқали гидрометеорологик ахборот ва сунъий йўлдош маълумотлари ягона телекоммуникация тармоғини яратиш назарда тутилган.\nЭлектрошокер қандай бўлиши мумкин


АҲОЛИДАН ТУШАЁТГАН ТАКЛИФЛАР - Ўзбекистон овози газетаси\nҳудудларни ривожлантиришга асос бўлади\nОлий Мажлис Қонунчилик палатасидаги Ўзбекистон ХДП фракцияси аъзолари Ёқуб Умаров, Саҳобиддин Арзиқулов, Дилмурод Саъдуллаев Иштихон туманида бўлиб, аҳоли ва электорат вакиллари билан бевосита мулоқот ўтказишди. Сайловчиларни ўйлантираётган масалаларни, ижро ҳокимияти фаолиятини атрофлича ўрганишди.\nОлий Мажлис Қонунчилик палатаси депутати Ёқуб Умаров Ҳақиқат қишлоғидаги маҳалла, қишлоқ врачлик пункти, мактаб ва мактабгача таълим муассасаларидаги ҳақиқий аҳволни ўрганди. Бойлар, Қиёт ва Чиноқ қишлоқлари вакиллари эса аҳолини иш билан таъминлаш масаласи бўйича фикр билдиришди. Чиноқ, Тоғайкўл қишлоқларида электр ва табиий газ таъминотидаги узилишлар ҳақида мурожаатлар бўлди.\nҚиёт қишлоғи аҳли номидан Бахроил Бобоев табиий газ босими паст экани, айрим ички йўлларнинг носозлигини баён этди.\n— Суюлтирилган газ баллонлари етишмайди, — деди Тоғайкўл қишлоғидан Толлибой Омонов. — Мавжуд газ баллонларини аҳолига етказиб бериш ишлари ҳам кўнгилдагидек эмас. Бундан ташқари, баллонларни газ билан тўлдиришда белгиланган нархларга амал қилинмаяпти.\nЗарафшон қишлоқ врачлик пункти ходимлари электр энергиясидаги узилиш сабабли иш вақтида тиббий асбоб-ускуналарни ишлатиш имкони йўқлигини маълум қилишди.\nМазкур қишлоқда истиқомат қилувчи меҳнат фахрийси Келдиёр Убайдуллаев сенаторлар ва депутатларнинг аҳоли билан учрашувлар ташкил этаётганини маъқуллаб, бундай эзгу иш ташаббускори Президентимиздан миннатдор эканини билдирди.\n— Учрашув ва мулоқотларда халқ дарди тингланади, орзу-умидларига эътибор қаратилади, — деди у. — Қишлоқдаги оилаларни қўллаб-қувватлаш муҳим аҳамиятга эга.\nДепутат билан мулоқотларда таълим соҳасидаги айрим муаммолар ҳақида ҳам сўз юритилди. Масалан, мактаблар ва болалар боғчалари бинолари таъмирга муҳтожлиги ва етарли даражада жиҳозланмагани, Чиноқ қишлоғида жойлашган 47-мактабда спорт зали ва турли тадбирлар ўтказиш учун фаоллар зали йўқлиги таъкидланди. Қишлоқ аҳли ушбу масалани давлат дастурига киритишни илтимос қилди.\n— Мулоқотлар давомида кўплаб таклифлар билдирилди, — деди депутат Ёқуб Умаров. — Ҳақиқат қишлоғи 4 та маҳалладан иборат. Бу ерда 15 минг нафардан ортиқ аҳоли истиқомат қилади. Қишлоқ фуқаролар йиғини ҳудудида 8 та умумтаълим мактаби мавжуд бўлиб, уларни 2016 йилда 450 нафар ўқувчи битирган. Лекин ушбу ҳудудда касб-ҳунар коллежи ёки академик лицей мавжуд эмас. Ўқувчилар узоқ қишлоқлардаги коллежларга қатнаб ўқишга мажбур бўлишмоқда. Маҳаллий аҳоли ушбу масаланинг энг мақбул ечими ҳудуднинг маркази Дўрмон қишлоғида машинасозлик ёки қишлоқ хўжалиги маҳсулотларини қайта ишлашга ихтисослашган касб-ҳунар коллежи бунёд этиш эканини таъкидлади. Бу масалани давлат дастурига киритиш бўйича ўз таклифларини айтишди.\nАҳоли билан мулоқотлар муаммоларни ўрганиш, уларга ечим топишда катта самара беради. Фуқаролар томонидан билдирилаётган таклифлар ҳудудларни ижтимоий-иқтисодий ривожлантиришда албатта эътиборга олинади.


20 апрел 2021, Тошкент вақти: 18:46\nЯпония ҳукумати исталмаган ҳомиладорликни олдини олиш дастури доирасида яқин тўрт йил мобайнида Тожикистонга 20 миллион донадан ортиқ презерватив ва бошқа контрацепция воситаларини юборади.Бу дастурни ҳаётга татбиқ этиш мақсадида Токио $2,5 млн. ажратди, деб хабар қилди Тожикистон Соғлиқни сақлаш вазирлигининг Репродуктив саломатлик миллий маркази директори Мунира Ғанизода.\nУнинг сўзларига қараганда, 2019 йилда Тожикистон биринчи партия - 5 млн. дона презерватив олади. «Дастурдан мақсад оналар ўлими даражасини камайтириш ва соғлом бола туғилишига ёрдам беришдан иборат. Туғиш оралиғини биз уч йилгача узайтиришимиз керак. Чунки она организми кейинги бола туғилишига тайёр бўлиши керак», деган Ғанизода.\nТР Соғлиқни сақлаш вазирлиги қошидаги оналар ва болаларга тиббий хизмат кўрсатиш департаменти бошлиғи Шерали Раҳматуллоевнинг маълум қилишича, презервативлар ва бошқа контрацепция воситаларининг ҳаммаси Японияда ишлаб чиқарилган. Аммо улардан фойдаланиш эркакларнинг ўзларига боғлиқ, дея таъкидлайди Раҳматуллоев.\nЯқинда Жаҳон банки (ЖБ) Тожикистонга туғилишни чеклаш борасида тавсия берди. ЖБнинг экспертлари Тожикистондаги қашшоқлик, ишсизлик ва меҳнат миграциясининг юқорилигига демографик ўсиш айбдор деган хулосага келишди. Республика соғлиқни сақлаш ва аҳолини ижтимоий муҳофаза қилиш вазирлиги бир неча йиллардан бери хотин-қизларга мурожаат қилиб ҳомиладорликни диққат билан режалаштириш ва контрацепция воситаларидан фойдаланишни тавсия қилиб келади.\nМай ойида Тожикистон аҳолиси 9 миллион кишига етди. Айни дамда республикада бир нафар аёлга тўртта бола тўғри келади.


Владимир Мохов: Скопинск асиралари • NeMolchi.uz\nBosh sahifa Anonim hikoyalar Владимир Мохов: Скопинск асиралари\nВладимир Мохов: Скопинск асиралари\n2000 йилда Скопин шаҳрида (Рязан вилояти) 50 ёшли эркак 14 ёшли Катя Мартинова ва 17 ёшли Лена Самохинани уйига ташлаб қўйишини айтади. Қизлар кейинги 3 йилни эркак томонидан қазилган бункерда жинсий қул сифатида ўтказдилар.\nБу воқеа 2000 йил 30 сентябрда бошланади: ўша куни Рязанда байрам нишонланди. У машъум кунда Катя Мартинованинг уйида телефон жиринглайди: Лена Самохина дугонаси Катянинг катта синглисини байрамга таклиф қилмоқчи бўлади. Лекин у уйда йўқ эди ва Катя опасининг ўрнига боришга кўнади – бу унинг ҳаётидаги илк мактабдан ташқари зиёфат эди. Онаси қарши бўлишини тушунган қиз шунчаки сайрга чиқаётганини айтади.\nКейинчалик тергов аниқлаганидек, айни пайтда Виктор Мохов ҳамтовоғи Елена Бадукина билан бирга Рязань атрофида машинада ўз қурбонларини қидириб айланиб юради. Бир пайт улар Катя ва Ленанинг автобус бекатидан кетаётганини кўришади ва Мохов тезликни пасайтиради. Бадукина эса қизларга яқинлашиб, уларни уйига олиб боришни таклиф қилади. Бунинг учун у ўзини эркак қилиб кўрсатади (бу қизга қийинчилик туғдирмасди, чунки ўғирлик учун колонияда 3,5 йил ўтирганидан кейин у янги одатларни ўзлаштирганди). Шериклар жабрланувчиларни маст қилиб, уларга уйқу таблеткаларини алкоголга солиб қўйишади, кейин шаҳар ташқарисига олиб чиқиб кетишади.\nҚизлар кейинги уч йил-у етти ойни Мохов гаражи остидаги майдончада олдиндан жиҳозлаган бункерда ўтказдилар. У ердан қизларни ҳеч ким эшитмасди – чуқурлиги олти метр, бетон шифтлар ва темир люклар ўз ишини яхши қилади – Мохов ҳамма нарсани олдиндан ўйлаб қўйганди. У уч йил давомида қизлар учун бўлажак қамоқхонани қазиган: бир неча тонна тупроқни олиб чиқиб, бункерга электр энергиясини олиб келади ва у ерда шамоллатиш тизимини яратади. Мохов қўшниларига оддий ертўлани жиҳозлаётганини айтади.\nКатя ва Ленагача зўравон бункерни бошқа қизда синаб кўришга муваффақ бўлган, у бир неча ҳафта ўтгач қочишга муваффақ бўлади – маньяк шунчаки зиндонга олиб борадиган эшикларни қулфлашни унутади.\nҚиз бўлганларни ҳеч кимга айтмайди ва Моховнинг таржимаи ҳоли тозалигича қолади. У ва унинг аёли Елена намунали оила ҳисобланган. Иккаласи ҳам ишлайди, ичмайди. Улар гараж остидаги бункерда қандай сир сақлашларини ҳеч ким билмас эди.\nҚизларни Мохов бир неча бор зўрлаган, кейинчалик Елена Самохина ундан бир нечта бола туғади. Екатерина Мартинова эса унга доялик қилади. Болаларни Мохов кўп қаватли уйлар, касалхоналар ва болалар уйлари эшиклари остига ташлаган.\nҚизлар ажойиб тарзда озод бўлади. Мохов қизларга шанба куни унинг ижарачиси (унинг квартирасини ижарага олган талаба қиз) келишини ва қизлар у билан бирга боришини айтади. Лена ва Катя олдиндан хат ёзиб, қулай фурсатни пойлашади. Байрамдан сўнг Катя сигаретадек ўралган хатни чиқариб олди ва уни дераза токчасига қўяди. Бу нажот учун охирги имконият эди.\n2004 йилнинг 4 май куни мўъжиза юз берди. «Қизлар, тирикмисизлар?», деган овоз эшитилади. Талаба қиз ўша хат ҳақида милицияга мурожаат қилади. Терговчилар бу йўқолган қизлар деб тахмин қилишади. Терговчиларнинг сўзларига кўра, бункерга кириш йўлини топиш деярли имконсиз бўлган. Жиноятчи илк бор сўроққа тутилганидан сўнг терговчилар бутун гаражни тинтув қилишади, аммо ҳеч нарса топилмайди. Улардан бири гараж бузилса, унинг остида ертўла бўлиши мумкин, деб ўйлаганида, улар аллақачон кетишга тайёр эдилар, кейин Моховнинг ўзи тан олади ва бункерга кириш йўлини кўрсатади.\n2005 йилнинг 30 август куни Виктор Мохов 17 йиллик қамоқ жазосига ҳукм қилинади. Жазони Саратов вилоятидаги қаттиқ тартибли колонияда ўтади.\nМаньякнинг қўшнилари уларнинг ёнида ким яшаганини ҳатто тахмин қила олмаган. У яхши обрўга эга эди: техникумни тугатган, армияда хизмат қилган, меҳнат фидойиси, заводнинг энг яхши чилангари ва ҳеч қачон қонун билан боғлиқ муаммоларга дуч келмаган. Катя ва Лена, эҳтимол, «фидойининг» подвалида йўқ бўлиб кетишарди, лекин 2004 йил май ойида қизлар озод қилинди ва бутун мамлакат уларнинг воқеаси ҳақида гапирди.\nАжабланарлиси шундаки, Виктор Мохов (Скопинск маньяки номи билан машҳур) қўлга олиниб, унинг асирлари озод этилганидан кейин содир бўлган воқеада маньяк қурбонларини айблаганлар ҳам топилди. Қизларни қочмаганликда айблашди, ҳатто ҳаммаси келишиб бўлганини айтишди, кейин эса оддийгина эркакка туҳмат қилишган дейишди. Бунга жавобан Екатерина Мартинова китоб ёзади, унда у педофил асирлигида ер остида ўтказган даҳшатли йиллари ҳақида гапиради.


Буффон кетар чоғида А Серияда рекорд ўрнатди\n15 май, 2018, 13:14\nТуриннинг “Ювентус” клуби дарвозабони Жанлуижи Буффон А Серияда навбатдаги рекордини ўрнатди.\nГап шундаки, мавсум якунлангач “кекса синьора” сафидан кетадиган 40 ёшли посбон фаолияти давомида 9-марта Скудеттони боши узра кўтарадиган бўлди. Буффон бу борада Виржинио Розетти, Жованни Феррари ва Жузеппе Фуриноларнинг ўрнатган рекордини йўққа чиқарди. Таъкидлаш лозимки, ушбу футболчилар фаолияти давомида 8 мартадан А Серия чемпионлигини қўлга киритишган.\nЭслатиб ўтамиз, Буффон асли фаолияти давомида 11 марта Италия чемпионлигига сазовор бўлган. Бироқ, келишилган ўйинларда айбланган “Ювентус” 2005 ҳамда 2006 йиллардаги чемпионликдан махрум этилган эди.


Гидрометеорология хизмати марказининг хабарига кўра, 15 май куни Тошкент шаҳрида ҳаво ўзгариб туради, ёғингарчилик кутилмайди. Шамол шарқдан 3-8 м/с тезликда эсади. Ҳарорат кечаси 12-14°, кундузи 25-27° бўлади.\nҚорақалпоғистон Республикасида ва Хоразм вилоятида ҳаво ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 10-15°, кундузи 25-30° бўлади.\nБухоро ва Навоий вилоятларида ҳаво ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 12-17°, кундузи 23-28° бўлади.\nТошкент, Самарқанд, Жиззах, Сирдарё вилоятларида ҳаво ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 12-17°, кундузи 23-28° бўлади.\nҚашқадарё ва Сурхондарё вилоятларида ҳаво ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 13-18°, кундузи 23-28° бўлади.\nАндижон, Наманган, Фарғона вилоятларида ҳаво ўзгариб туради, ёғингарчилик кутилмайди. Шамол шарқдан 5-10 м/с тезликда эсади. Ҳарорат кечаси 12-17°, кундузи 22-27° бўлади.\nРеспубликамизнинг тоғли ҳудудларида ҳаво ўзгариб туради, баъзи жойларда қисқа муддатли ёмғир ёғиши, момақалдироқ бўлиши мумкин. Шамол шарқдан 7-12 м/с тезликда эсади. Ҳарорат кечаси 6-11°, кундузи 10-15° бўлади.\nКиритилди: 19:17 14.05.2022. Ўқилди: 2347 марта. Фикрлар сони: 0 та.\nРоссия 963 нафар Америка расмийларининг "қора рўйхати"...


Cана : 09-11-2018 / Жиззах янгиликлари, ОАВ, Фориш тонги / кўрилди: 68\nТанловда умумтаълим мактаблари ўқувчилари олтин куз манзараларини ўз ижодларида намоён этдилар.\nТанловда 5, 33, 59-умумтаълим мактаблари ўқувчилари энг юқори балл тўпладилар.\nШунингдек, мусиқа ва санъат мактабида умумтаълим мактаблари юқори синф ўқувчилари ўртасида «Мен нечун севаман Ўзбекистонни!» мавзусида расмлар ва иншолар, қўшиқ ижрочилигининг эстрада йўналиши бўйича «Ватан равнақига қўшган ҳиссам» мавзусида танловлар ўтказилди.\nФориш туманида ёшлар ва ҳуқуқ лойиҳаси доирасида тадбир ўтказилди


«Ўйнаб гапирсанг ҳам ўйлаб гапир» — manzur.uz\n«Ўйнаб гапирсанг ҳам ўйлаб гапир», дейди доно халқимиз. Чунки ёмон гап гўё келажакка башорат бўлиб, бир кун ҳақиқатга айланиши ҳаётда кўп бор кузатилган. Ўзим ҳам бундай ҳодисанинг гувоҳи бўлганман…\nҚариндошлардан бири қўшни вилоятдан келин тушираётган эди. Тўйга кетаётганимизда автобус бузилиб қолди. Тўй бошланган, қудалар хавотирланиб қўнғироқ қилишарди. Улар ярим йўлда қолганимизни билиб, бир нечта машина жўнатишди. Ҳаммамиз енгил машиналарга жойлашиб олдик. Биз тушган “Нексия” ўқдай учиб кета бошлади.\n-Ҳой ука, секинроқ ҳайданг, биз жонимиздан тўйганимиз йўқ, Тўйга сал кечроқ борсак ҳам бўлади, — деди ҳайдовчининг ёнида ўтирган опамиз.\n-Ҳе, опа, нимага қўрқасиз? Бир бошга бир ўлим-да, – жавоб берди ҳазиллашиб ўзини Сардор деб таништирган ўрта ёшли, гавдали ҳайдовчи йигит.\n-Хуш-хурсанд тўйга кетаяпмиз, ўлим ҳақида гапирманг-э! –дея уни жеркиб берди опа.\n-Э, ажалга барибир, тўйми-азами қараб ўтирмайди. Ҳаммаям бир кун ўлади-да.\nЁшлиги, куч-ғайратига ишонганиданми, Сардор ўлим ҳақида беписанд, кулиб гапирарди. Биз хавотирланиб, қанча ҳай-ҳайламайлик, у ўчакишибми ё ўзининг зўр ҳайдовчилигини кўрсатмоқчи бўлибми, тезликни ошираверди. Катта магистраль йўлдаги ҳамма машиналарни қувиб ўтди. Йўлдаги чуқурча ёки нотекис жойдан ўтганда машина силкиниб кетар, биз — орқадагилар кўтарилиб, бошимиз тепага тегиб, қайтиб тушардик. Эшик тутқичига маҳкам ёпишганча спидометрга кўз ташладим: Кўрсаткич 180-200 рақамларининг ўртасида ўйнарди.\n-Секинроқ ҳайданг-э! Сиз ҳаётдан тўйган бўлсангиз ҳам ҳали бизнинг қиладиган ишларимиз кўп. Болаларимиз бор! — деб бақириб юбордим юрагим бўғзимга тиқилгандай бўлиб. Ёнимдагилар ҳам қий-чув қилиб, унга танбеҳ беришди. Лекин бу гаплар унга эшакнинг қулоғига танбур чертгандай ҳам таъсир қилмади.\n“Агар шу телба ҳайдаши бўлса бир кун эмас бир кун автофалокатга учрайди. Фақат ўз жонига эмас, бошқаларнинг ҳам умрига завол бўлмаса яхши эди” деган фикр кечди кўнглимдан. Тўйхонага бирпасда етиб келиб, орқамиздан келаётганларни анчагина кутиб турдик. Шунда бизни кутиб олган мезбонларга, Сардорнинг машинани шамолдай учириб келганини айтганимизда, “Ҳа, унинг ҳайдаши шу… Сардор кўчага чиқса ҳамма йўлдан қочади” деб кулишди.\nАвтоҳалокатда вафот этибди…\nОрадан анча вақт ўтиб, яна ўша қудаларникига бешик тўйига борганимизда у йигитнинг автофалокатда вафот этганлигини эшитдим… “Энг ёмони синглисиининг тўйи куни, базм давом этаётган вақтда, нимадир олиб келаман, деб, чиқиб кетиб, автофалокатга учрабди. Машина катта тезликда бораётганлиги учун гир айланиб, орқадан келаётган иккита машинани ҳам уриб юборибди. “Нексия”нинг ҳамма томони оғир зарб еганидан ғижимланган қоғоздай пачоқланиб, таъмирлашнинг иложи қолмабди. Энг ачинарлиси урилган машина ҳайдовчилари ва яна бир неча йўловчилар ҳам қаттиқ жароҳат олишибди.\nБу шум хабарни эшитиб, Сардорнинг ўша куни бизнинг огоҳлантиришларимизга қарамай, машинани пойгачилардай учириб ҳайдагани, ўзича ҳазил қилиб, “Э, ажалга барибир, тўйми азами қараб ўтирмайди” деб, кулгани кўз олдимга келди. Унинг беписанд айтган ўша гапи ҳақиқатга айланганди. Тўй кунида аза… (Оллоҳ ҳеч кимнинг бошига солмасин)\nУнинг ўзича ўлимдан қўрқмаслиги, йўл қоидаларини назар-писанд қилмаслиги ёш жонига зомин бўлганди. Бу билан ота-она, оиласи, фарзандларига етказган ғам-кулфати-чи?..\nОсмону фалакда нишонланган туғилган кун\nФикримизга икккинчи мисол: Чет элда ишлаб юрган бир йигит одатдагидай туғилган кунини оиласи, дўсту ёрлари даврасида нишонлашни, бир кун олдин уйда бўлишни режалаштириб, самолётга чипта сотиб олибди. Ўша куни дўстлари қўнғироқ қилиб, қачон қайтишини, қутлагани бормоқчиликларини айтишибди.\nЙигитнинг чиптаси қўлида, ўша куни уйда бўлишига ишончи комил эди. Бироқ ўртоқлари билан ҳазиллашгиси келиб:\n-Бу йил туғилган кунимни осмон-у фалакда нишонламоқчиман. Имконларинг бўлса, келинглар, — дебди.\nБуни қарангки, йигит тайёрагоҳга бораётганда катта шаҳардаги машиналар тирбандлиги, (пробка)ни ҳисобга олмаган экан. У тушган «такси» машиналар тиқинида қолиб кетиб, кечикади. Самолёт Бухорога учиб кетганлигини эшитиб, тилини тишлаганча ўтириб қолади. Не-не қийинчиликлар билан зўрға эртаси куни кечқурунга чипта олади. Ҳазиллашиб айтганидай ҳақиқатда ҳам туғилган кунини осмон-у фалакда кутиб олишига тўғри келади. Шундагина у халқимизнинг “Ўйнаб гапирсанг ҳам ўйлаб гапир” деган мақолининг мағзини чақди.\n«Яхши гапга ҳам, ёмон гапга ҳам фаришта «омин» дейди»\nБир аёлнинг уч ўғли бор эди. У ўйнаб, уст-бошини кир қилиб келган ўғилларини “Бунча фалокатсанлар?! Кийимларингни ювиш жонимга тегиб кетди-ку! Ўлиб кетгурлар!” – деб койиганининг тез — тез гувоҳи бўлардим. Албатта, бу гапларни аёл аччиқ устида, маъносига эътибор бермай айтарди.\nКўпни кўрган кексалар “Яхши гапга ҳам, ёмон гапга ҳам фаришталар “Омин” дейди, ҳар гапни ўйлаб гапиринглар”, деб насиҳат қилишларида ҳикмат бор экан. Уларнинг кенжа ўғли ногаҳон оғир касалликка чалинди. Энди онаизорнинг кўз ёшлари тинмасди. Қанча даволатишлари, парвариш қилишларига қарамай бола кундан-кун офтоб урган майсадай сўлиб бораверди. Эр-хотин туну-кун Яратганга илтижо қилиб, фарзандларининг дардига шифо сўрашди. Бироқ унинг дардига даво топилмади. У ўн ёшда дунёдан кўз юмди. Фарзанд доғида куйган аёл шунчалик юрак олдириб қўйдики, энди Оллоҳдан эрта-ю кеч қолган болаларининг умрини узоқ қилишини сўрар, болалари сал шамолласа ҳам дунё кўзига қоронғи кўриниб, ваҳимага тушарди.\n«Яхши сўз –жон озиғи», дейди доно халқимиз. Бир оғиз ширин калом тушкунликка тушган инсонга қайта умид бағишлаши, ҳаётга қайтариши, ногаҳон айтилган ёмон сўз эса қувнаб турган кишининг дилини вайрон этиб, умрига завол бўлиши мумкин. Инсон фақат бировлар билан суҳбатлашганда эмас, ўзи ҳақида гапирганда ҳам ўйламай, ҳар хил гапни гапиравермаслиги лозим экан.\nҲа, ёмон оғизга тош, яхши оғизга ош, деган мақолда улуғ ҳикмат бор. Шундай экан, инсонга берилган буюк неъмат – тил ва сўзга эътиборли бўлайлик. Тилга эътибор –элга эътибор, деганлари бежиз эмас. Илиқ сўз шакар, совуқ сўз заҳар эканлигини ҳамиша ёдда тутиб, ўзи ҳақида ҳам ўйлаб гапирган, атрофидагиларга хушмуомалада бўлган инсон панд емайди. Зеро ҳазрат Алишер Навоий айтганидек:\n«Ямон сўзким келиб жонға урғай, ки жондин ҳам ўтиб, имонға урғай».\nKalit so`zlar: автоҳалокат, яхши сўз\nmanzur.uz / 08.09.2021 71


Кир ювиш машиналарига хизмат кўрсатиш ва таъмирлаш\nFixingList.com портали билан ҳамкорлик қиладиган малакали мутахассислар кир ювиш машиналарининг сервис хизмат кўрсатиши, ўрнатиши, уланиши ва сифатли таъмирланишини таклиф этишмоқда.\nТаъмирлаш ишларидан ташқари ФиксингЛистда профилига эга усталар LG, Samsung, Indesit, Ardo, Ariston, Candy каби турли ишлаб чиқарувчиларнинг кир ювиш машиналари ва идиш-товоқ ювгичларини тозалаш, профилактик чоралари ва носозликларини ташхис қилишни амалга оширишади. Бунлан ташқари, сервис марказларининг тажрибали усталари оператив равишда Electrolux, Zanussi, Bosch, Aeg, Siemens, Miele компанияларининг маиший техникасини таъмирлашади ва хизмат кўрсатишади.\nҚуритиш ва кир ювиш машиналари бўйича мутахассисларнинг хизматлари ҳар қандай мураккабликдаги шошилинч таъмирлаш, устани чақириш, сифат назорати, кафолатларни тақдим этиш, ҳар бир буюртмага шахсий ёндашувни ўз ичига олади.\nАфсуски, ҳар қандай бренд ва моделнинг кир ювиш агрегати бузилиб қолиши мумкин. Ҳам вертикал юкламали барабан тури, активаторлик туридаги автоматлар ҳам ейилишга учрайди ва ишдан чиқади. Эскисининг ўрнига янги кир ювиш ёки идиш-товоқ ювиш машинасини харид қилишдан аввал FixingList.com каталогидан таъмирлаш соҳасидаги моҳир мутахассисга мурожаат қилинг. У тезда етиб келади ва уйингизда сизнинг техникангизни арзон нархларда тузатиб беради, бунда унинг етиб келиши одатда бепул бўлади.\nЎз ишининг устаси қўллари билан қилинган кир ювиш машинасининг тўлиқ таъмирланиши мураккаб бузилишларни бартараф қилишга ёрдам беради. Фильтр, бак, тўкиб юбориш насоси, подшипниклар, камарни алмаштириш, электрон модуль, иситиш элементи, ТЭНнинг рад этиши билан боғлиқ муаммоларни мустақил равишда тўғирлашга уринмаган маъқул. Кир ювиш ёки қуритиш машинаси иш қобилиятини тиклаш учун янги эҳтиёт қисмларни ўрнатиш зарур бўлган ҳолатда — сифатли эҳтиёт деталлари ва замонавий техник ускуна қўлланилади. Талабномани тўлаш мижоз учун қулай усуллар билан ўтказилиши мумкин.\nУсталарнинг телефонлари ва уларнинг хизматлари ҳақидаги бўлак ахборот барча рўйхатдан ўтган фойдаланувчилар учун FixingList сайти ёки мобиль иловаси орқали олиш имкони мавжуд.


R S2021-04-08T09:34:58+05:008 Aprel, 2021|Олтин қалам|\nЎҒЛИНГ – БОЗОР, ҚИЗИНГ – БОЗОР… ОДАМБОЗОР!\nБу гаплар фарзанди пулини ҳаёлан нималарга сарф қилиш ҳақида ўйлайдиганларга!\nБу гаплар кимнидир қулликка сотишдан олган “қисим”ни қисматига вақтинча безак қилиб, тилла тақаётганларга, “тирик товар”лар ортидан келган ўткинчи ҳашамат соҳиб ва соҳибаларига!\nДоя учун чақалоқ, юрист учун ҳуқуқий субъект, ота учун бола, она учун жигарпора, опаларига ука ёки сингил, ўзидан кейингилари учун ака ёки опа ва ҳ.к…\nЧунки миллион афсус-у, надоматлар бўлсинки, доя қўлидаги чақалоқ – бир қатлам учун “товар”, фойда манбаи, жарағ-жарағ пул, ишрат учун таъминот…\nЯна бир тоифа ёддан чиқмасин: билмай, эҳтиётсизлик оқибатида “туғиб қўйганлар”. “Заказга” туғиб берганлар ва “оилавий шароит”ни ҳисобга олиб, боласини бозорга солувчилар.\nНақадар жирканч, қабих, мудхиш, ҳамма ўзиникини ҳисоблаш билан банд.\nГулистон шаҳрида жорий йил 21 июль куни ўз фарзандини 17 минг АҚШ долларига сотаётган она қўлга олинди.(УзА)\nГулистон шаҳрида ўз фарзандини 18 минг АҚШ долларига сотаётган аёллар қўлга олинди. (УзА)\nЖорий йилнинг 5-май куни Боёвут тумани, “Лайлаккўл” маҳалласида фуқаро Э.Ш чақалоғини фуқаро Р.Гга 10.200 АҚШ долларига сотаётган вақтида Сирдарё вилояти ИИБ Т ва ЭҚКБ ҳамда Боёвут тумани ИИБ ходимлари томонидан қўлга олинган. (ИИВ сайти)\nНавоийда 23 кунлик чақалоғини 3 млн сўмга сотмоқчи бўлган аёлга жиноий иш очилди. (daryo.uz)\nИшонинг, бу маълумотларни қасддан танлаб, олмадим, шунчаки қидирув тизимида “фарзандини сотди”, деган сўзларни киритиб, исталганича топиш мумкин уларни, афсуски. Бир маълумотда 2019 йил август ойига қадар ватанимизда 23 та шундай ҳолат кузатилганига ҳам кўзим тушди. Бу рақам йил охиригача қанча бўлдию, бу йил бошидан қанча? Очиғи саволга жавоб топиб, ўзимни ҳам сизни ҳам бузилган таъбингизни баттар қилишни истамадим.\nБугунчи, бугунги қайси қолипга бола сотиш-у, одам пуллашни солиб бўлади?\nИнсоният олди ойга етди, ундан ошди, орти эса, оёғи ҳамон жоҳилиятда, ботқоқда. Тўғри, қулдорлик даври, деймиз, “феодалим” ҳам деб қўйишади, аммо ҳозир у босқичларни тарих токчасига қўйиб қўйган бўлсак, бу ёқда оққан дарё оқиб ётибди.\nБиз ҳаёт фаровонлиги, демократик тамойиллар амалда, кун сайин ривожланаяпмиз, деб турган паллада, 2019 йил давомида 94 та ҳолатда одам савдо қилиб, АҚШнинг йиллик ҳисоботида турибмиз. Адолат учун айтиш керак, бу ҳам яхшиланиб бораётган натижа экани инобатга олиниб, Ўзбекистон шаънига илиқ гаплар ҳам бўлди. Хатто давлатимиз ташаббуси бутун минтақага ижобий таъсир қилаётгани алқаб ўтилди. Буларнинг бари умумий рейтингдаги ўрнимизга ҳам сезиларли таъсир қилган.\nБу йил йигирманчи бор эълон қилинган ҳисоботда келтирилишича, дунё миқёсида 25 млн.дан ортиқ ИНСОН одам савдоси қурбони бўлиб, бундан азият чекмоқда, “Современные формы рабства” (қулликни замонавий шакли) деб қўйишаркан буни.\nҚарийб Ўзбекистондек келадиган давлат аҳолисига тенг инсонлар: шунча ҳуқуқ, шунча фарзанд, шунча ака, ука, қариндош хатто ҳёлини истаганича сура олмайди, тасаввур қилаяпсизми? Истаган пайтида ўз-қўлини юва олмайди, сув ича олмайди, (қўпол бўлса ҳам) хожатга бора олмайди, дам ола билмайди, таом емайди, кулмайди. Тасаввур қиляпсизми, буларнинг бари шунчаки оддий, аммо 25 млн инсон шу оддийликдан ҳам узиб қўйилган. Кулфат ва шармандаликни каттаси шуки, уларни бу аҳволга солганлар ҳам инсон. Бўри, айиқ, шоқол эмас, инсон. Мана нима учун инсоният оёғи ҳамон балчиқда, нега офату, бало-қазо даф бўлмайди.\nФалокат етагида доим яна бир фалокат юради. Одамбозор ҳам бир неча “шилтабозор”ларга йўл очар экан.\nФохишабозлик, болалар ва катталар порносаноати.\nМана кулфатлар инсоният бошига нега ёғмоқда, ачинарлиси, аламлиси, синовлар дарс бўлмаётгани. Юқоридаги хабарларда айтилган воқеалар хатто карантин пайтида кузатилганига йиғлаймизми, нима қиламиз?\nТасаввур бой, бугун сотилган гўдак келажагини ҳар ким ўзи ҳаёл қилиб кўрса бўлади. Фақатгина бунинг учун бироз раҳмсиз бўлиш керак.\nҚачонки, инсоният инсон сотишдан оладиган даромад йиллик 7-12 млрд АҚШ долларидан кечмас экан…\nПок-покиза туғилган, жаннат ҳиди уфуриб турган гўдакка қараб, уни пуллаш, қул қилиш, хатто ҳаёлидан айириш ҳақида ўйлай оласизми?\nНега ҳамма COVID-19 билан бўлиб турган паллада бу мавзуга ёпишди деманг, 30-июль – Бутунжаҳон одам савдосига қарши курашиш куни. Бу бола сотганлар, одам олиб сотадиганлар учун байрамми-йўқми билмайман, аммо инсоният юзидаги қора доғлардан бирига қараш куни, бир тўхташ, ўйлаш, фикр, хулоса қилиш куни.\nЁздиму, аммо ўйлаб қолдим, хавотирим бор, одамбозорни савдогарлари УзАни ўқирмикин? Ўқиса, бу уларга табрик деб қабул қилмасмикин?\nАТБ “Қишлоқ қурилиш банк” ахборот хизмати етакчи мутахассиси\nO'rtacha baholar 3.9 / 5. Baholaganlar soni: 18


Ўзбекистоннинг ушбу нуфузли ташкилот раислиги доирасида амалга ошираётган маданий, туризм ва спорт дипломатияси “Шанхай руҳи” тамойилларини янада мустаҳкамлашга хизмат қилмоқда\n2021-2022 йилларда Ўзбекистоннинг Шанхай ҳамкорлик ташкилотига раислиги давомида республика Ташкилот доирасида ўтказилаётган кўплаб юқори даражали тадбирларга мезбонлик қилмоқда. Мазкур учрашувларда ташкилотнинг турли жабҳадаги кенг қамровли ҳамкорликни янада кучайтириш вазифаси муҳокама қилиниб, бу борада Ўзбекистоннинг тегишли ташаббус ва таклифларини ҳаётга тадбиқ қилиш юзасидан келишувга эришилмоқда.\nЖорий йил 19-20 май кунлари Тошкент шаҳрида ўтказилиши режалаштирилган ШҲТга аъзо давлатлар маданият, туризм ва спорт масалалари бўйича вазирлар даражасидаги йиғилишлари Ташкилот доирасида ривожланиб бораётган маданий-гуманитар ҳамкорликни янги босқичга олиб чиқиш учун замин ҳозирлайди, дейиш мумкин.\nУч кун давомида ўндан ортиқ мамлакатдан ташриф буюрган юқори мартабали расмийлар, олимлар, етук хорижий университетлар ректорлари, экспертлар ва оммавий ахборот воситалари вакиллари ўз ғоя, таклиф, фикр-мулоҳазаларини алмашади, истиқболли режа ва лойиҳаларни муҳокама қилишади, ШҲТнинг маданий-гуманитар соҳадаги фаолияти учун муҳим қарорлар тайёрлашади.\nШҲТ таркибида 8 аъзо-давлат, 4 кузатувчи-давлат ва 9 мулоқот учун ҳамкор-давлат фаолият юритмоқда. Бошқача айтганда, тузилма Евроосиёнинг бешдан уч қисмини, дунё аҳолисининг, қарийб, ярмини қамраб олган.\nРақамларда ифодалайдиган бўлсак, ШҲТнинг умумий майдони 34 миллион квадрат/километр. Бу улкан маконда 3,2 миллиард киши яшайди. ШҲТ халқлар маданияти ва анъаналари ранг-баранглиги билан бирга турли цивилизацияларни бирлаштиргани, ривожлантириб келаётгани билан ҳам ажралиб туради ва ўзига хос жозибадорлик намоён қилади.\nТобора чигаллашиб бораётган ҳозирги замон халқаро муносабатларида маданиятлар ва цивилизациялар ўртасида ўзаро англашув ва конструктив мулоқотни қўллаб-қувватлаш ҳар қачонгидан долзарб аҳамият касб этмоқда. Ўтган йил 20 йиллигини қаршилаган ШҲТ айни йўналишдаги фаолият нақадар муҳимлигини теран англовчи кўп томонлама тузилма. Таъсисчилар ўша даврдаёқ буни устувор мақсадлардан бири сифатида Шанхай ҳамкорлик ташкилоти Хартиясида белгилаб қўйишган. ШҲТни дунёга танитган “Шанхай руҳи”нинг асосий тамойилларидан бири ҳам “маданий хилма-хилликни ҳурмат қилиш”дир. Бундай тамойилларни бошқа халқаро ташкилотларда учратиш мушкул.\nМазкур ҳолатни ҳар йил бўлиб ўтадиган ШҲТ Саммитлари якуний ҳужжатларида ҳам кўриш мумкин. Хусусан, 2021 йил 16-17 сентябр кунлари Тожикистонда бўлиб ўтган ШҲТга аъзо давлатлар раҳбарлари йиғилишида қабул қилинган Душанбе декларациясида ҳам “барча аъзо давлатлар ШҲТ доирасидаги маданий ҳамкорлик халқлар ўртасидаги ўзаро тушунишни мустаҳкамлашда самарали омил эканлигини якдиллик билан таъкидлаб, Ташкилотнинг маданий соҳада ўзаро алоқаларни ривожлантириш ва бойитиш орқали жаҳон ҳамжамиятига миллий анъаналар ва қадриятларга нисбатан юксак ҳурмат ҳамда бағрикенгликнинг ёрқин намунасини кўрсатаётгани” эътироф этилган.\nТаъдиклаш жоиз, ўтган даврда ШҲТга аъзо давлатлар 1990-йилларда америкалик сиёсатшунос С.Хантингтон илгари сурган “цивилизациялар тўқнашуви” асосида келиб чиқиши мумкин бўлган зиддиятлар, янги “совуқ уруш”лар ва бошқа ҳар хил салбий ёндашувлардан воз кечди. Ташкилотнинг барча аъзолари ўзаро ҳурмат, тенг ҳуқуқ, одил ва манфаатли амалий ҳамкорлик тарафдоридир.\nБу ташкилот доирасида серқирра, маданият, туризм, спорт, фан-таълим каби, барқарор тараққиёт учун ўта муҳим ҳисобланган, ижтимоий соҳаларда юқори даражадаги ҳамкорлик учун қулай шарт-шароитларга йўл очмоқда.\nҚадимги Буюк ипак йўли бўйлаб жойлашган ШҲТ давлатларида савдо-сотиқ ва иқтисодий алоқадан ташқари, маданий-гуманитар ҳамкорлик ва цивилизациялар ўртасида мулоқот ўрнатилишида ҳамда гуллаб-яшнашида ушбу трансконтинентал йўлак беқиёс аҳамият касб этган. Ўтмишда Буюк ипак йўли чорраҳаси ҳамда бугунги кунда Марказий Осиё минтақасининг маънавий ўчоғи ҳисобланган Ўзбекистонда қатор маданий тадбирлар ўтказилиши ўтмишдан давом этиб келаётган ўзаро ҳамкорлик узвий эканини яна бир бор кўрсатмоқда.\nТошкент “маданий-гуманитар ҳафталиги” доирасида қабул қилинадиган ҳужжатлар турли йўналишдаги алоқаларга мустаҳкам ҳуқуқий асос яратиши кутиляпти.\nАйниқса, ўтган икки йил давомида бутун дунё ҳамжамиятини ларзага солган пандемия оқибатлари ШҲТ маконида ҳам халқлар ўртасидаги мулоқотга сезиларли даражада салбий таъсир кўрсатиб, алоқалар занжири узилишига сабаб бўлди. Тошкентда ўтказилажак маданий тадбирларни пандемия устидан қозонилган ғалаба, ШҲТ маконида замонавий Ипак йўли қайта тикланиши учун қўйилган дадил қадам, дейиш учун барча асослар мавжуд.\nХусусан, Ўзбекистон Республикаси Туризм ва маданий мерос вазирлиги томонидан йиғилиш доирасида “ШҲТ давлатлари ҳамкорлигининг янги босқичи: туризм ва маданий мерос” мавзусида халқаро форум ўтказилиши, ушбу тадбирга юздан зиёд хорижий сайёҳлик компаниялари, экспертлар, жамоатчилик ва ОАВ вакиллари жалб қилингани айни йўналишдаги ҳамкорликнинг янги қирраларини очиши тайин.\nШҲТ мамлакатларининг умумий туристик салоҳияти жуда улкан, аслида. Бу ҳудудда ЮНЕСКО моддий ва маданий мероси рўйхатига кирган 140 дан ортиқ объект бор. Истиқболда ШҲТ маконининг глобал туризмдаги улуши ортиб бориши аниқ. Зеро, айнан Осиё халқаро тараққиёт марказига айланиб бормоқда. Хитой ва Ҳиндистон каби ривожланиб бораётган мамлакатларнинг жами уч миллиардга яқин аҳолиси орасида сайёҳликка қизиқиш йил сайин ортиб бораётганининг ўзиёқ буни кўрсатиб турибди.\nТошкент мезбонлик қилаётган ШҲТ анжуманида ушбу йирик салоҳиятдан самарали фойдаланишнинг турли жиҳатлари кўриб чиқилади. Пандемиядан кейинги даврда туризм индустриясини биргаликда ривожлантириш мавзуси ҳам кун тартибидан ўрин олган. Жаҳон туризм ташкилоти маълумотига кўра, бугунги кунда ер юзида ҳар ўн одамдан бири туризм соҳасида меҳнат қилади. Пандемиянинг салбий оқибати дунё бўйича халқаро туристлар оқимини 95 фоизгача қисқартириб, 100-120 миллионгача ишчи ўрнини йўқотди. Пойтахтимизда ўтказилаётган ушбу Форум пандемия оқибатларининг ШҲТ давлатларига салбий таъсирини камайтириш ва юмшатиш чораларини кўриш бўйича ўзига хос платформага айланишига шубҳасиз.\nФорум давомида янги шароитларда туризмнинг барқарор ривожланишини таъминлаш, туризм соҳасида таълимни ривожлантириш бўйича ҳамкорлик, археология ва музейшунослик соҳаларида ўзаро алоқаларни кенг йўлга қўйиш ҳамда соҳадаги мавжуд камчилик ва муаммоларни бартараф этиш бўйича қўшма чоралар ишлаб чиқиш кутилмоқда.\nБундан ташқари ШҲТга аъзо давлатлар ўртасида илк бор ишлаб чиқилаётган “Туризм соҳасида ҳамкорликни ривожлантириш бўйича ҳукуматлараро Битим” айни йўналиш тарихида янги саҳифа очади. Мазкур ҳужжат лойиҳаси туризм вазирлари томонидан муҳокама қилиниб, жорий йил сентябрь ойида Самарқандда бўлиб ўтадиган Ташкилот Саммитида имзоланиши режалаштирилмоқда.\nМаълумки, ШҲТ маконида истиқомат қилаётган барча халқлар буюк цивилизациялар бунёдкорлари ҳисобланади. Ўтмишда аъзо давлатлар ҳудудларида яратилган ва шу кунга қадар сақланиб қолган бой моддий ва маънавий мерос бугунги кунда жаҳон ҳамжамияти томонидан юксак эътироф этилган, ЮНЕСКО томонидан рўйхатга олинган. Шу кунга қадар ШҲТ халқлари бой маданий меросини сақлаб қолиш ва оммалаштириш мақсадида Ташкилот Котибияти томонидан қатор халқаро маданий тадбирлар ўтказилган.\nЖумладан, 2021 йил 13 ноябрда Ташкилотнинг 20 йиллигига бағишланган “ШҲТнинг 8 мўъжизаси” лойиҳаси доирасида Хитойда ўтказилган халқаро маданий-туристик кўргазмада аъзо давлатлар ўз бой маданий меросини намойиш қилган эди. Хусусан, Ҳиндистон “Бирлик Монументи”ни, Қозоғистон “Тамгали археологик комплекси”ни, Хитой “Дамин императорлик саройи қолдиқлари”ни, Қирғизистон “Иссиқ-Кўл”ни, Покистон “Лахор шаҳридаги мўғул мероси”ни, Россия “Олтин узук”ни, Тожикистон “Наврўз саройи”ни ва Ўзбекистон Бухоро шаҳридаги “Пои калон”ни “ШҲТнинг 8 мўъжизаси” лойиҳасига киритган.\nШҲТ давлатларининг маданият соҳаси раҳбарлари Тошкентда мазкур йўналишда олиб борилаётган ҳамкорлик алоқаларини янги босқичга олиб чиқиш, ишга солинмаган имкониятлардан янада унумли фойдаланиш ҳамда ўзаро муносабатнинг янги йўналишларини очиш бўйича фикр алмашадилар. Кўриб чиқилиши кутилаётган, музейшунослик соҳасида ҳамкорликни ривожлантиришга қаратилган Меморандум лойиҳаси тадбирнинг муҳим ҳужжатларидан бири ҳисобланади. Ўзбекистон ташаббуси билан ишлаб чиқилаётган мазкур Меморандум келгусида ШҲТга аъзо давлатлар музейлари ўртасида тўғридан-тўғри алоқа ўрнатиш ва шерикликни ривожлантиришгайўналтирилган муҳим ҳуқуқий нормаларни ўз ичига олган.\n20 май куни ўтказиладиган ШҲТга аъзо давлатлар жисмоний тарбия ва спортни ривожлантириш масалалари бўйича масъул вазирлари йиғилишида Ташкилот доирасида спортни ривожлантириш билан боғлиқ долзарб масалалар муҳокама этилади.\nТадбирга раислик қилаётган Ўзбекистон Республикасида бугунги кунда спортнинг барча соҳаларини ривожлантиришга давлат миқёсида эътибор берилмоқда. Соҳани тубдан ислоҳ қилиш мақсадида Президентнинг 2022 йил 18 февралдаги қарорига мувофиқ, Ўзбекистон Республикаси Спортни ривожлантириш вазирлиги ташкил қилинди.\nБугунги кунда ШҲТга аъзо барча давлатлардан дунё тан олган етакчи спортчилар етишиб чиққан, аъзо давлатларда халқаро спорт мусобақалари мунтазам ўтказилмоқда. Хусусан, пандемия натижасида юзага келган қатор чекловлар, мураккаб эпидемиологик шароитга қарамасдан, Хитой 2022 йилдаги қишги Олимпия ва Паралимпия ўйинларига муносиб мезбонлик қилди, ушбу нуфузли мусобақаларни юқори суръатда ўтказди.\nБундан ташқари ШҲТ доирасида жорий йил март ойида “Тошкент халқаро ярим марафони” ўтказилди, ғолиб ва совриндорлар, иштирокчилар муносиб мукофотланди. Соҳа мутасаддиларининг ушбу йиғилишида ШҲТ маконида спортни янада ривожлантириш, жисмоний тарбияни аҳоли орасида кенг оммалаштириш масаласи диққат марказида бўлади. Хусусан, ШҲТга аъзо давлатлар жисмоний тарбия ва спортни ривожлантиришга масъул ваколатли идоралари ўртасидаги Битимни амалга ошириш бўйича 2022-2024 йилларга мўлжалланган Тадбирлар режаси қабул қилиниши кутилмоқда. Ушбу ҳужжат спортнинг барча йўналишларида қилиниши лозим бўлган ишлар ва чора-тадбирлар мажмуини акс эттириш баробарида олимпия, неоолимпия, этно спорт йўналишларида ҳамкорлик қилиш ва тажриба алмашишга оид масалаларни ҳам қамраб олади. Бир сўз билан айтганда мазкур тадбир доирасида спортни ривожлантириш бўйича ШҲТнинг 2022-2024 йилларга мўлжалланган “Йўл харитаси” қабул қилиниши кутилмоқда.\nЮқорида санаб ўтилган маданият, туризм ва спорт ишлари бўйича Тошкентда ўтказиладиган вазирлар даражасидаги йиғилиш, анжуман дастури бўйича ташкил қилинадиган турли учрашувлар ва умуман Ўзбекистоннинг ШҲТдаги раислиги доирасида ташкил этилаётган барча тадбирлар мамлакатимиз саъй-ҳаракатларининг самарасидан, амалий натижадорлигидан далолат бермоқда. Ушбу тадбирлар жорий йил сентябрь ойида Самарқандда ўтказилиши режалаштирилган Ташкилот саммитини мазмун жиҳатдан бойитишга муносиб ҳисса бўлиб қўшилиши шубҳасиз.\nРаҳматулла Нуримбетов, Ўзбекистоннинг ШҲТ ишлари бўйича миллий координатори,\nЎзбекистон Республикаси Ташқи ишлар вазирлиги Минтақавий ташкилотлар билан ҳамкорлик ташкилоти иккинчи котиби,


Бугун, 16 август куни Миллий матбуот марказида Ўзбекистонда «Ҳалол» стандартларининг жорий қилиниши ҳамда сертификатлаштириш бўйича амалга оширилган ишлар юзасидан матбуот анжумани бўлиб ўтди.\nТадбирда эндиликда Ўзбекистонда ҳам «Ҳалол» стандарти бўйича сертификатлар олиш учун ҳуқуқий асос яратилиб, барча механизмлар ишлаб чиқилгани тўғрисида маълумот берилди.\nМаълум қилинишича, «Ҳалол» стандарти талабларига мувофиқликни таъминлаш учун аккредитланган синов лабораториясини ташкил этиш учун 2-3 млн доллар атрофида маблағ талаб қилинади. Шунингдек, жараёнда маҳаллий диний ташкилотлар вакиллари иштирок этиши мақсадга мувофиқ саналади. «Ҳалол» стандарти бўйича сертификат олган маҳсулот экспортга жўнатилганда ёки маҳаллий бозорда бу стандартга мос келмаслиги аниқланса, мамлакат ва қатор ташкилотлар нуфузига катта путур етади.\nМўғулистондан импорт қилинаётган гўшт маҳсулоти «Ҳалол» стандарти талабларига мувофиқ келиш-келмаслиги ҳақидаги саволга «Ўзстандарт» агентлиги бош директори ўринбосари Жасур Шукуров жавоб берди.\n«Мўғулистондан кириб келувчи гўшт маҳсулотида «Ҳалол» сертификати йўқ ва бундай талаб ҳам қўйилмаган. Чунки барча харидорлар ҳам бу жиҳатга эътибор бермайди. Лекин бу истеъмолга яроқсиз дегани эмас, агар маҳсулот санитар-гигиеник талабларга мос келса, у сотувга чиқарилаверади. Истеъмолчининг ўзи танлаб олаверади», дея унинг сўзларини келтирмоқда Kun.uz мухбири.\n«Шу пайтга қадар Ўзбекистонда «Ҳалол» сертификатини олиш имконияти йўқ эди. Эҳтиёжманд тадбиркорлар бу сертификатни хориждан олиб келишган. Хорижий сертификатлар бизда тан олинадими, энди уларнинг мақоми қандай бўлади?» дея савол берилганида Стандартлар институти ҳалол сертификатлаш агентлиги раҳбари Суннат Саидов жавоб қайтарди: «Биз хориждан олинган айрим сертификатлар бўйича текшириш ўтказганимизда баъзи ишончсиз идоралар томонидан «Ҳалол» сертификатлари берилган ҳолатлар аниқланди, ҳатто берилган ташкилотнинг ўзи йўқ бўлиб чиққан ҳолатлар ҳам бўлди. Демак, энди тадбиркорларимиз ўз қонунчилигимизга, ўз талабларимизга, диний идорамиз назорати остида сертификат олишлари мақсадга мувофиқ бўлади».\n«Ўшандай «шубҳали» сертификат остида маҳсулот тарқатаётган ишлаб чиқарувчилар ҳақида расмий маълумот берилганми?» деган савол очиқ қолдирилди.


Навбатдаги Қирғизистон президенти жанубдан бўладими? | Бишкек | Альянс-Пресс\n29.10.2016 00:26 Бишкек 2371\nНавбатдаги Қирғизистон президенти жанубдан бўладими?\nҚирғизистон тарихида хокимият тепасида вақти вақти билан шимол ва жануб кланларини алмаштириб туриш анъанага айланган. Усубалиев шимолдан, Масалиев жанубдан. Акаев шимоллик, Бакиев жанублик. Атамбаев ичкиликлардан бўлсада, лекин унинг келиб чиқиши шимолдан, Чуй вилоятининг Арашанидан. Бундоқ , деб ўйласанг давлат тепасига жанублик келиши керак. Бўлмаса, енгил қилиб айтганда тушунмовчилик кўпаяди. Бироқ гап бунда ҳам эмасдай.\nКонституция бўйича Референдум ҳатто «осмондан тош ёғсаям» ўтадиганга ўхшаяпди. Шу янги ҳафтада депутатлар, улар орасида қатор «Ата-Мекен»чилар ҳам ўзгартиришларни учинчи ўқувида қабул қиладиган аҳволда. Ҳа, бошқача айтганда бу партиянинг тарқаш арафасида тургандай. Узун қулоқ гаплар бўйича «Ата-Мекен» Бишкек шахар кенгаши сайловида қатнашмасмиш. Ахир пойтахт кенгаши сайловларида иштирок этиш ҚР ҳар бир партияси учун стратегик аҳамиятга молик эмасмиди?! Айтишларича пул йўқ эмиш?! Нега йўқ бўлади? Нега деганда, илгариги потенциал ҳомийлар партияни ютиб чиқишига ишонмай қўйганлар… Хўш, агар референдум бўйича қонун парламент томонидан қабул бўлди ҳам дейлик. Ундан кейин нима бўлади? Референдум ташкилотчиларининг ишонтиришича Конституцияга ўзгартиришлар киритиш орқали ҳудудчилик масаласи ўзининг ўткирлигини йўқотади.\nБош вазирнинг ваколатлари кескин кўпаяди. У ўз-ўзидан халқ томонидан сайланган президент билан тенг келувчи тарозунинг пасангисига айланади. Агар Бош вазир шимолдан бўлса, президент жанублик бўлиши ойдай равшан иш.\nБизнинг илгариги тахминимизга кўра, юзага келган шартномага кўра Бош вазир Омурбек Бабанов бўлади. У шимолнинг Талас вилоятидан. Демак унга нисбатан пасанги албатта жанублик бўлиши шарт. Бироқ у айнан ким? Масала шунда. Бу номзод балки ҚСДПга яқин бўлган Жээнбековлар кланиданми (Сооронбай Жээнбеков 20 йил илгари ҳам 1995чида илк бора Жогорку Кенгашга сайловларга айнан шу партия сафида борган). Хўш яна ким бор? Бу саволга энди вақт жаноблари жавоб беради. Президент бўладиган инсон албатта таниқли бўлиши шарт. Нима бўлганда ҳам жанубликлар орасида А. Атамбаев танловига лойиқ таниқли инсонлар унча кўп эмас.


Хатлон суди набирасини ўлдирган аëлни 18 йиллик қамоққа ҳукм қилди\nАшурова набирасини қандай ўлдириб¸ қаерга кўмганини ҳуқуқ тизими вакилларига айтиб берган.\nТожикистон жанубидаги Хатлон вилояти суди уч яшар набирасини ўлдирган 58 ёшли Ҳожарой Ашуровани 18 йиллик қамоқ жазосига ҳукм этди.\nХатлон вилоят суди раиси Рустам Мирзозоданинг 11 декабрь Озодликка айтишича, суд жараёнида Ашурова ўзига қўйилган барча айбни тан олган.\nЖорий йил сентябрида Ашурова ўз набирасини аввалига бўғиб ўлдириб, сўнгра ерга кўмган. Тергов жараëнида Ҳожарой Ашурова доимий равишда жанжаллашиб келган келини Гулсанам Боймуродовадан ўч олиш мақсадида набирасини ўлдирганини тан олган.


Савдо саламдаги рибо фақат олти нарсадагина бўлади. Улар: хурмо, буғдой, арпа, туз, олтин ва кумушлардир. Қарз ҳамма нарсада бўлаверади. Бир нарсани кўпроқ, озроқ ёки бошқа навидан қилиб, қайтариб олиш шарти билан қарз бериш ҳалол бўлмайди. Қарз берилган нарсани нави ва миқдоричагина қайтариб олиш мумкин. Савдо ва салам билан қарз ўртасидаги фарқ шуки, савдо ва саламда бир нарсани ўзининг навидаги нарса билан ҳам, бошқа навдаги нарса билан ҳам айирбошлаш мумкин. Қарз эса, фақат ўзининг навидаги нарса билан тўланиши шарт. Рибонинг фақат олти хил нарсада бўлишига далил саҳобаларнинг ижмолари ҳамда Пайғамбар с.а.в.нинг:\nاَلذَّهَبُ بِالذَّهَبِ وَالْفِضَّةُ بِالْفِضَّةِ وَالْبُرُّ بِالْبُرِّ وَالشَّعِيرُ بِالشَّعِيرِ، وَالتَّمْرُ بِالتَّمْرِ وَالْمِلْحُ بِالْمِلْحِ، مِثْلاً بِمِثْلٍ سَوَائًا بِسَوَاءٍ، يَدًا بِيَدٍ فَإِذَا اخْتَلَفَتْ هَذِهِ الْأَصْنَافُ فَبِيعُوا كَيْفَ شِئْتُمْ إِذَا كَانَ يَدًا بِيَدٍ\n“Олтинга олтин, кумушга кумуш, буғдойга буғдой, арпага арпа, хурмога хурмо, тузга туз бир хил ўлчовда, бир хил ҳажмда қўлдан қўлга берилади. Агар бу нарсалар турли хил бўлса, қўлдан қўлга бўлса хоҳлаганингиздек сотинглар”, деган ҳадисларидир. Бу ҳадисни Муслим Убода ибн Сомитдан ривоят қилган. Демак, ижмоъ ва ҳадис шу олти нарсадагина рибо бўлишига ҳужжатдир. Улардан бошқасида рибонинг ҳаром бўлишига далил ворид бўлмаган. Шу жинсдаги ва шу сифатдаги бошқа нарсалар ҳам шунга киради. Бу нарсаларда рибо ҳаром қилинишининг иллатини кўрсатувчи ҳужжат ворид бўлмаган.\nШунга кўра, уларнинг иллати кўрсатилмайди. Чунки иллат ақлий эмас, шаръий бўлади. Ҳужжатнинг маъносидан тушунилмаган иллатнинг эътибори йўқ. Бу ерда иллатнинг қиёси ҳам йўқ. Чунки қиёснинг иллатида иллат деб эътибор қилинган нарса бирон нарсани англатувчи сифат бўлиши шарт. Шунда ўша сифатга қиёслаш дуруст бўлади. Агар бирон нарсани англатувчи сифат бўлмай, исми жомид бўлса ёки бирон нарсани англатмайдиган сифат бўлса, иллат бўлишга ярамайди, унга бошқаси қиёс ҳам қилинмайди. Зеро, Пайғамбар с.а.в. ибн Можанинг Абу Бакра йўлидан қилган ривоятидаги:\nلاَ يَقْضِى الْقَاضِى بَيْنَ اِثْنَيْنِ وَهُوَ غَضْبَانُ\n“Икки кишининг ишини ажрим қилаётган қози ғазабланган ҳолида ҳукм чиқармасин”, деганларида ғазабни ҳукм чиқаришнинг тақиқланишига иллат қилиб кўрсатганлар. Чунки ғазаб тақиқни англатувчи сифатдир. Шунга кўра, у иллат бўла олади. Унинг иллатлиги тақиқ тушунилган маънодан истинбот қилинади. Бу маъно ақлнинг паришон бўлиб қолишидир. Шунга биноан ақлнинг паришон бўлиб қолишига олиб борувчи ҳар бир нарса ғазабга қиёс қилинади. Масалан, қаттиқ очлик. Демак, ғазабга ғазабдан бошқа нарсаларни қиёс қилиш ҳам мумкин. Чунки ғазаб сўзи ҳукм чиқаришнинг тақиқланишини англатувчи сифатдир. Аллоҳ Таолонинг:\n– “Сизларга ўлимтик ҳаром қилинди”, (Моида.3)\nдеган оятидаги ўлимтик эса, ҳаром қилинишни англатувчи сифат эмас. Шунинг учун унга қиёс қилинмайди. Ҳаром қилиниш ўлимтикнинг ўзи билангина чекланади. Шунингдек, буғдойда рибонинг ҳаром қилинишига қатъий ҳужжат ворид бўлган. Уни бошқасига қиёс қилиб бўлмайди. Чунки буғдой бирон нарсанинг англатувчи сифат эмас, исми жомиддир. Чунки буғдой буни англатувчи сифат эмас. Буғдой озуқа бўлганлиги учун унда рибо ҳаром қилинди, дейилмайди. Шунинг учун унинг озуқалиги унда рибо ҳаром эканлигига иллат ҳисобланмайди ва унга бошқаси қиёс қилинмайди.\nTagsПУЛ АЛМАШТИРИШРибо (судхўрлик)“Исломда иқтисод низоми”\nНима учун турк армияси исломий фатҳнинг олдинги сафида эмас?!\nЭй уммат! Сени хор қилганлар ўзлари хор бўлмагунча курашаверамиз


"Ўзбекэнерго" қозоқ ширкатига қарзларини тўлай бошлади\n12 май 2021, Тошкент вақти: 03:34\n"Ўзбекэнерго" қозоқ ширкатидан режадан ташқари электр қуввати сотиб олгани учун қарз бўлиб қолган.\n“Ўзбекэнерго” ширкати Халқаро арбитраж суди қароридан сўнг Қозоғистон электр тармоқларини бошқарувчи KEGOC миллий ширкатидан бўлган қарзларини тўлай бошлади.\nБу ҳақда 30 апрель куни Интерфакс агентлигига қозоқ ширкати раиси Бакитжан Кажиев маълумот берган.\nУнинг айтишича, 2011 йилдан бери Ўзбекистон режадан ташқари электр энергияси сотиб олиши ортидан KEGOC миллий ширкатига 140 миллион доллар қарз бўлиб қолган.\nАйни пайтда ўзбек томони Қозоғистонга қарзнинг 70 миллион долларини тўлаган.\nБакитжан Кажиевнинг айтишича, қарзнинг қолган қисмини ундириш учун Қозоғистон ширкати халқаро арбитраж судига мурожаат қилган. Суд қозоқлар фойдасига ҳукм чиқарган.\n"Ҳозирги пайтда Ўзбекистон бу қарзларни тўлашга ҳаракат қилмоқда", деди Кажиев.


Жамият 11:00 / 21.02.2019 11232\n«Кенгуру» танлови оддий математик олимпиадалардан жуда фарқ қилади. Австралиялик математик Питер Холлора уни 20 асрнинг 80-йиллари бошларида, энг оддий мактаб ўқувчиларига матеметика қанчалик қувноқ ва қизиқарли бўлиши мумкинлигини кўрсатиш мақсадида яратган. Шу сабабли танлов дунёнинг 80 дан ортиқ мамлакатларида мактаб ўқувчилари ва ўқитувчиларнинг қалбини забт этган.\nТанловда иштирок этиш учун математикани мукаммал билиш лозим эмас. 2-11 синфдаги ҳар бир ўқувчи танлов иштирокчисига айланиши мумкин. «Кенгуру» танлови ҳар бир иштирокчига куч ва билимларини синаб кўриш имкониятини беради. Унда ғолиблар ва мағлублар йўқ, аксинча бу ерда танловсевар, саргузаштларни интиқлик билан кутадиган, ноаниқлик ва янгиликларга тик қарайдиган ва албатта умумжаҳон «Кенгуру» бирлашмаси мухлислари қаторига қўшилишга тайёр ёш билим эгалари тўпланадилар.\nТанлов топшириқларига келсак, улар ҳар бир ўқувчи, ҳатто математикани ёқтирмайдиган, ҳатто ундан қўрқадиган киши ҳам ўзи учун қизиқарли ва қулай бўлган саволларни топа олишига мўлжаллаб тузилган. Уларни ечиш учун барча формулаларни ёддан билишдан кўра, тасаввурга эга бўлиш ва фикрлай ола билиш қобилияти муҳимроқ. Мазкур танловнинг асосий мақсади болаларнинг математикага бўлган қизиқишини уйғотиш, уларнинг ўз қобилиятларига бўлган ишончини мустаҳкамлашдир. Танлов шиори – «Математика ҳамма учун!».\nКўпчилик танловга қандай тайёрланиш мумкинлиги ҳақида сўрайди. Биз телеграм каналимизга ёки инстаграм ва фейсбук ижтимоий тармоқларидаги саҳифаларимизга қўшилишни, биз билан биргаликда ҳар куни олдинги йилларнинг ноанъанавий ва қизиқарли масалаларини ечишни тавсия қиламиз.\nАлбатта, барчани танлов қаерда ва қандай ўтиши қизиқтиради. Бу йил, қатнашчиларга қулайлик яратиш мақсадида, ҳар бир ўқувчи танлов масалаларини ўзи ўқиб турган жойда ечади.\nТанлов ташкилотчилари, танловни дунё бўйлаб ўтказиладиган тарзда ташкил этиш имконияти учун Халқ Таълими Вазирлигига ўз миннатдорчилигини билдиради. Ҳар бир қатнашчига вазифанинг қоғоз нусхаси ва жавоблар варақаси топширилади. Иштирокчилар 75 дақиқа мобайнида вазифаларни бажаришлари ва жавоб варақаларини ўқитувчиларга топширишлари лозим. Вазифалар берилган қоғозни ўзлари билан, эсдалик учун олиб қолишади.\nТанлов муаллифлари, халқаро ташкилий қўмита ва Ўзбекистондаги танлов ташкилотчилари, ҳар бир бола бу математика байрамида қатнашишдан завқ олишига кафолат беришади. Нафақат бир олам ҳурсандчилик балки танлов шартларига кўра ҳар бир иштирокчи сертификат ва эсдалик совғалар билан рағбатлантирилади.\nТанловда қатнашиш истагини билдирганлар рўйхатдан ўтишлари лозим\nРўйхатдан ўтиш тўлов амалга оширилгандан сўнггина ҳақиқий саналади. Танловда иштирок этиш нархи – 30000 сўм.\nСизнинг қулайлигингиз учун ташкилотчилар рўйхатдан ўтишнинг 2 хил усулини таклиф этадилар:\n1. www.olympia.uz ташкилотчилар сайти орқали. Сайтда тўловни амалга ошириш учун сиздан тўлов карточкаси талаб қилинади. Иштирокчи ва унинг ўқиш жойи ҳақидаги маълумотлар киритилгандан сўнг, Сиз автоматик тарзда, тўловни амалга ошириш учун Payme сайтига электрон манзил юборилади. Агар Сиз тўловни кечроқ амалга оширишни истасангиз буни Payme тармоғи орқали, Тўлов/ўрганиш бўлимида амалга оширишингиз мумкин. Фақат Сизга юборилган смс кодни албатта сақлаб қўйинг.\n2. @olympiauz_bot телеграм бот орқали.\nТелефонлар: +99899 831 9770, +99899 833 9770, +99899 908 9770, +99899 992 9770, +99899 994 9770\nШошилинг, вақт оз қолди!\n23:28 / 19.05.2019 2092\n23:21 / 19.05.2019 7798


Тўрақўрғон ИЭСнинг энергоблокларидан бири авариявий тўхташига 2-энергоблокнинг юқори босимли барабанидаги ўлчов датчикларининг импульс линияси музлаб қолиши ва бунинг оқибатида сув сатҳининг кўтарилиши сабаб бўлган. 1-энергоблок эса частотанинг пасайиши натижасида тўхтаган.\nЭнергетика вазирлиги матбуот хизмати Наманган вилоятидаги Тўрақўрғон ИЭСда авариявий ўчиш юз бериши ва вилоятнинг аксар ҳудудлари электрсиз қолгани ҳолати юзасидан расмий муносабат билдирди.\n«Жорий йилнинг 20 ноябрь куни соат 15:51да Тўрақўрғон ИЭСнинг 2та энергоблоки авариявий тўхтади. Бунинг натижасида мазкур станция орқали энерготизимга етказиб берилаётган қувват 600 МВтга камайди.\nОператив тарзда ўтказилган ўрганишларга кўра, авариявий тўхташ 2-энергоблокнинг юқори босимли барабанидаги ўлчов датчикларининг импульс линияси музлаб қолиши ва бунинг оқибатида сув сатҳининг кўтарилиши натижасида рўй берган. 1-энергоблок эса частотанинг пасайиши натижасида тўхтаган», дейилади хабарда.\nУшбу қувват етишмовчилигини қоплаш учун Тахиатош ИЭСда қуввати 280 МВт бўлган 1-энергоблок соат 16:30да ишга туширилган. Ҳозирда 30 МВт қувватда ишламоқда. Соат 22:00га қадар 200 МВт қувватга чиқарилади.\nТолимаржон ИЭСда қуввати 450 МВт бўлган 2-энергоблокнинг газ турбинаси соат 16:11да ишга туширилган. Ҳозирда 300 МВт тўлиқ қувватда ишламоқда.\n«Ҳозирда Тўрақўрғон ИЭСда музлаган ҳимоя датчикларини созлаш ишлари бажарилиб, 2-энергоблок соат 17:50да тизимга уланди. Айни пайтда 150 МВт қувват бермоқда. Бугун соат 19:00га қадар қуввати 250 МВтга чиқарилади. 1-энергоблок бугун соат 19:30гача ишга туширилиб, тизимга 200 МВт қувват беради. Натижада бугун соат 21:00га қадар ушбу энергоблокларда 700 МВт қувватга етади.\nШунингдек, электр таъминотидаги узилиш сабабли Зирабулоқ компрессор станциясида бугун соат 15:45да 4та ва 15:55да Ғаллаорол компрессор станциясида 4та газ ҳайдаш агрегатларининг вақтинча тўхташи рўй берди. Соат 16:35га қадар электр таъминоти тикланиб, компрессор станциялари штат режимда ишлашга ўтди», дейилади хабарда.


21 ßíâàðü 2017 13:04 2208\nДавлат раҳбари ташриф давомида оддий одамлар билан учрашди, оилаларга кириб, уларнинг турмуш шароитлари билан яқиндан танишди. Халқ билан самимий мулоқотлар бўлиб ўтди. Шавкат Мирзиёев Хўжайли тумани марказий шифохонасига, «Мурувват» аёллар интернатига ташриф буюрди, тумандаги 69-мактаб ўқитувчилари билан суҳбатлашди, Бу ҳақда ЎзА хабар берди.\nШу ернинг ўзида Хўжайлида турар-жой инфратузилмасини ривожлантириш масалалари ҳам муҳокама қилинди. Давлат раҳбари одамлар бошланган ўзгаришларни ўз ҳаётида ҳис қилиши учун жорий йил якунигача 40 кўп қаватли турар-жой биноси барпо этиш ва фойдаланишга топшириш тўғрисида кўрсатма берди.\nПрезидент Шуманай тумани Жумабой Бозоров номидаги болалар мусиқа ва санъат мактабига ташриф буюрди. 211 ўқувчи таълим олаётган бу даргоҳда миллий мусиқа асбоблари, фортепьяно, хореография, тасвирий санъат каби ўндан зиёд йўналишда дарс ўтилади. Муассаса очилганига атиги бир неча йил бўлганига қарамай, унинг ўқувчилари қатор танловларда, хусусан, 2 марта мамлакат миқёсида ўтказилган кўрикда биринчи ўринни эгаллашга муваффақ бўлди.\nШавкат Мирзиёев «Агросервис МТП» масъулияти чекланган жамиятининг Қанликўл тумани филиалида ҳам бўлиб, баҳорги дала ишларига пухта тайёргарлик кўриш ҳақида фикрлашди. Туманда пахта майдонини босқичма-босқич қисқартириб, чорвачиликни ривожлантириш бўйича кўрсатмалар берди.\nДавлат раҳбари Қўнғирот – Мўйноқ ичимлик суви тармоғи қурилиши бошланиши билан танишди. 101 километрлик ушбу сув тармоғи ишга туширилгач, бир кеча-кундузда 7 минг куб метр сув узатиш ва 25 мингдан зиёд аҳолини тоза ичимлик суви билан таъминлаш имконияти яратилади.\nНаманган вилояти маданий мероси 01.06.2019 28476\nНаманган вилояти маданий мероси 01.11.2018 27987


Аниқ факт: Хитойнинг миллионинчи "Мерседес"и\n22:42 / 17.11.2016 5807\nDaimler ва BAIC автомобилсозлик корпорацияларининг Пекинда жойлашган қўшма корхонасида юбилей сондаги автомобиль ишлаб чиқарилди.\nBeijing Benz Automotive Co., Ltd (BBAC) кўшма корхонаси 2005 йилдан бери Хитойда "мерседеслар" ишлаб чиқаради. Айни вақтда корхона Mercedes-Benz’нинг Хитой учун мўлжалланган 4 та: C-Class, E-Class, GLA ва GLC моделларини ишлаб чиқаради.\nКорхона конвейеридан чиққан юбилей сондаги автомобиль янги авлоддаги E-синф седани бўлди. Mercedes-Benz’нинг таъкидлашича, Хитой ушбу модел сотиладиган энг катта бозор ҳисобланади.\n2013 йилдан BBAC шунингдек 4 ва 6 цилиндрли двигателлар ҳам ишлаб чиқаради. Дарвоқе, Daimler’нинг Хитойдаги заводи дунё бўйича энг каттаси ҳисобланади.\nХитойликлар ва немислар бу билан чекланиб қолишмоқчи эмас: жорий йилда компаниялар корхонани кенгайтириш учун биргаликда 500 млн евродан кўпроқ инвестиция киритиш ҳақидаги келишувни имзоладилар.\nЖорий йил баҳорида Mercedes-Benz янги авлоддаги E-синф седанининг узайтирилган версиясини тақдим қилганди. Машинанинг ғилдираклар базаси 140 мм га узайтирилган версияси айни вақтда фақатгина Хитойда сотилмоқда. Бу машина ҳам BBAC заводида ишлаб чиқарилмоқда.


Тошкент шаҳри. Ҳаво ўзгариб туради, вақти-вақти билан бироз ёмғир ёғади, момақалдироқ бўлиши мумкин. Шарқий шамол йўналишини ўзгартириб, ғарбдан 5-10 м/с тезликда эсади, 12-17 м/с гача кучайиши мумкин. Ҳарорат кечаси 15-17 даража илиқ, кундузи 22-24 даража иссиқ бўлади.\nҚорақалпоғистон Республикаси ва Хоразм вилояти. Ҳаво ўзгариб туради, баъзи жойларда ёмғир ёғади, момақалдироқ бўлиши мумкин. Шамол ғарбдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 7-12 даража, кундузи 17-22 даража илиқ бўлади.\nБухоро ва Навоий вилояти. Ҳаво ўзгариб туради, ёғингарчилик кутилмайди. Шамол ғарбдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 10-15 даража илиқ, кундузи 22-27 даража иссиқ бўлади.\nТошкент, Жиззах, Самарқанд, Сирдарё вилоятлари. Ҳаво ўзгариб туради, баъзи жойларда ёмғир ёғади, момақалдироқ бўлиши мумкин. Шарқий шамол йўналишини ўзгартириб, ғарбдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 12-17 даража илиқ, кундузи 20-25 даража иссиқ бўлади.\nҚашқадарё, Сурхондарё вилоятлари. Ҳаво ўзгариб туради, баъзи жойларда ёмғир ёғади, момақалдироқ бўлиши мумкин. Шарқий шамол йўналишини ўзгартириб, ғарбдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 13-18 даража илиқ, кундузи 23-28 даража иссиқ бўлади.\nАндижон, Наманган, Фарғона вилоятлари. Ҳаво ўзгариб туради, ёғингарчилик кутилмайди. Шарқий шамол йўналишини ўзгартириб, ғарбдан 7-12 м/с тезликда эсади. Ҳарорат кечаси 12-17 даража илиқ, кундузи 23-28 даража иссиқ бўлади.\nРеспубликанинг тоғли ҳудудлари. Ҳаво ўзгариб туради, баъзи жойларда ёмғир ёғади, момақалдироқ бўлиши мумкин. Тошкент вилоятининг тоғ ҳудудларида (2000 м.дан юқорида) қор кўчиши хавфи бор. Шарқий шамол йўналишини ўзгартириб, ғарбдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 7-12 даража, кундузи 10-15 даража илиқ бўлади.


Тиббиёт соҳасидаги келишувлар давлатлар ўртасидаги ҳамкорликни мустаҳкамлайди - zarnews.uz\nТиббиёт соҳасидаги келишувлар давлатлар ўртасидаги ҳамкорликни мустаҳкамлайди\nСамарқанд вилоят перинатал марказига Германия халқаро ҳамкорлик ташкилоти (GIZ) компаниясининг делегацияси ташриф буюрди.\nМаълумки, икки йилдан бери Соғлиқни сақлаш вазирлиги ҳамда Германия халқаро ҳамкорлик ташкилотининг (GIZ) Ўзбекистондаги ваколатхонаси билан тузилган келишувга мувофиқ, кўплаб йўналишлар қатори тиббиёт соҳасида ҳам ўзаро ҳамкорлик қилиб келади. Жумладан, ўтган йили мазкур компаниянинг 90 минг евро грант маблағлари ҳисобига тиббиёт марказида кислород ишлаб чиқарувчи корхона ишга туширилган эди. Йилига 300 миллион сўмлик табиий тиббий кислород ишлаб чиқарувчи мазкур мини завод вилоятимиздаги барча шифохоналарда даволанаётган беморлар, айниқса, янги туғилган чақалоқларнинг саломатлигини мустаҳкамлашда катта хизмат қилмоқда.\nШунингдек, келишувга мувофиқ, ўтган йили марказда лапараскопия йўналишида врачлар малакасини ошириш ўқув маркази ташкил этилган эди.\nЖорий йилда GIZ компаниясининг ваколатхонаси томонидан ташкил этилган акцияларда хориждан келган малакали шифокорлар томонидан икки марта тиббий кўрик ва аёлларда учрайдиган сут бези саратони касаллигини эрта босқичларда аниқлаб, гинекология соҳасида кичик инвазив усулларда жарроҳлик амалиётлари ўтказилди.\n- Иккала давлат ўртасидаги турли соҳалардаги ўзаро алоқалар йилдан йилга яхшиланиб бормоқда, - дейди Германия халқаро ҳамкорлик ташкилотининг (GIZ) Хитой Марказий ва Шарқий Осиё давлатлари бўлинмаси раҳбари Катрин Оеллерс. – Яқинда Германия иқтисодий ривожланиш вазирлиги ва Ўзбекистон ҳукумати ўртасида соғлиқни сақлаш соҳасида янги фойдали шартномалар тузишга эришдик. Жумладан, аёллар касалликларини эрта аниқловчи замонавий ультратовуш диагностикаси ускуналари олиб келиш ва врачлар малакасини ошириш бўйича ҳам келишувларга эришдик. Келгусида ҳам мазкур перинатал маркази билан ҳам янада яқин ҳамкорликда ишлашни режалаштирганмиз. Дунёнинг етакчи клиникаларининг тажрибали мутахассислари ёрдамида ўта мураккаб жарроҳлик амалиётлари ўтказиш ва маҳаллий шифокорлар учун маҳорат дарслари ташкил этиш ҳам кўзда тутилган.\nТашриф давомида меҳмонлар шифокорларимиз томонидан олиб борилаётган жарроҳлик амалиётларини кузатишди.


"Қизилқум": Навбатдаги йиғин 5 январда бошланади / CHAMPIONAT.asia\n00:47"Реал" 1998 йилдан бери илк бор "Интер" билан ўйнайди (+ўзаро статистика) 0 00:45Англия Лига Кубоги. "Ливерпуль" – "Арсенал" 0:0 (матнли трансляция) 7 00:30"Сельта" — "Барселона" (матнли трансляция) 11 00:19Португалия термасининг Испания, Франция ва Швецияга қарши ўйинларига кимлар чақирилди? 2 00:02"Реал" директори: "Бизни Чемпионлар Лигасида олтита шиддатли ўйин кутмоқда. Тақвим жуда мураккаб" 1 23:45Йович эмас, Майораль Римга кўчади 0 23:12Европа лигаси саралаши. "Милан" ва "Тоттенхэм"нинг бошланғич таркиби маълум! 1 23:06"Спартак" "Милан" хавбекини харид қилмоқчи 0 22:53Англия Лига Кубоги. "Ливерпуль" – "Арсенал". Таркиблар маълум 3 22:41Эксклюзив фото: Шомуродов Генуяга учди. Унинг олдида кимлар бор? 36 22:28Карикатура: Ниҳоят, қуръа уларни учраштирди 7 22:10Расмий хабар: УЕФА стадионларга чекланган миқдорда мухлисларнинг қайтишига рухсат берди 6 22:08Р. Рикельме "Борнмут"га ўтди 2 21:35УЕФА ўтган мавсумнинг энг яхши футболчиси номини эълон қилди 15 21:25УЕФА ўтган мавсумнинг энг яхши мураббийи номини эълон қилди 16\n"Қизилқум": Навбатдаги йиғин 5 январда бошланади\n“Қизилқум” жамоаси аъзолари янги мавсум тараддудини 18 декабрда Навоий шаҳрида бошлашганди.\nДастлабки ўқув-машғулот йиғинида асосан маҳаллий ўйинчилар иштирок этдилар. Кунига бир мартадан ташкил қилинган машғулотларда бош мураббий Юрий Лукин ўттизга яқин футболчиларнинг жисмоний тикланишига жиддий эътибор қаратди.\nРежага кўра, 28 декабрь куни йиғинда қатнашаётган футболчилар икки жамоага бўлиниб ўзаро куч синашдилар.\nБош мураббий Юрий Павловичнинг таъкидлашича, дастлабки босқич машғулотларида футболчиларнинг асосан жисмоний ҳолатига аҳамият берилган. Улардан йигирма нафарга яқини январда бошланадиган навбатдаги йиғинга ҳам жалб этиладилар. Шунингдек, кейинги машғулотларда таниқли ҳужумчи Владимир Шишелов ҳам қатнашади.\nБундан ташқари, ўтган мавсумни “Бунёдкор”, “Насаф”, “Локомотив”, “Нефтчи”, “Бухоро”, “Металлург” каби жамоаларда якунлаган яна бир қатор тажрибали ўйинчилар ҳам “Қизилқум” мураббийлари кўригидан ўтиш истагини билдиришган. Уларнинг номларига яна бир ҳафтадан кейин аниқлик киритиш мумкин.\nШундан сўнг, клуб раҳбарияти томонидан жамоа аъзолари учун 2014 йилнинг 5 январига қадар қисқа муддатли таътил эълон қилинди.


«Метан заправка»даги «ўйин»лар: ким шериг-у, ким жавобгар? » Ўзбекистон янгиликлари – Zamin.uz\n13 январь 2020, 17:50\nТабиий газ таъминотида муаммолар етарли. Айниқса, қиш мавсумида! Муаммонинг илдизлари кўп. Аммо инкор этиб бўлмайдигани шуки, тизимда талон-торожликлар кам эмас. Мажбурий ижро бюроси ходимлари озмунча талон-торожликларни аниқлаяптими?! Мана, яна биттаси фош этилди.\nЯнгиликлар » Жамият » «Метан заправка»даги «ўйин»лар: ким шериг-у, ким жавобгар?\n15:54 Сирдарёда метан газ берилмаётганидан норози ҳайдовчилар йўлни тўсиб қўйишди\n16:18 Оҳақ цехида 117 млн. сўмлик табиий газ талон-торож қилинганлиги аниқланди\n00:57 Фарғонада метан газ қуйиш шохобчасида яна портлаш юз берди, қурбонлар бор


Саратовда содир бўлган ЙТҲда 5 нафар Ўзбекистон фуқароси жароҳатланди / Ўзбекистон янгиликлари, энг сўнгги хабарлар\nСИЁСАТ 0 Шархлар 2815 кўрилди\nСаратовда содир бўлган ЙТҲда 5 нафар Ўзбекистон фуқароси жароҳатланди\n25 июль куни маҳаллий вақт билан тахминан соат 16:00да Саратов вилоятининг Озинск туманида “Лада-Ларгус” ва “Форд Мондео” автомобиллари тўқнашуви содир бўлган. Йўл-транспорт ҳодисаси натижасида 9 киши шикастланган. Улардан 5 нафари Ўзбекистон, 4 нафари Россия фуқаролари.\nЎзбекистон фуқаролари “Лада-Ларгус”да бўлган ва ўртача оғирликда жароҳат (лат ейиш ва синиш) олган. Бу ҳақда Ўзбекистоннинг Москва шаҳридаги элчихонаси Россия ФВВга маълумотларига асосланиб хабар қилади.\nЎзбекистон ТИВ матбуот хизмати хабарига кўра, барча жароҳат олганлар Озинск клиник касалхонасига етказилди. Ўзбекистон фуқароларига ёрдам кўрсатиш мақсадида элчихонанинг консуллик бўлими зудлик билан Россия ФВВ билан боғланиб жароҳатланган Ўзбекистон фуқаролари тўғрисида маълумот олди:


Шўхлик - Динда саволим бор\nХозирги вақтда: 21 ян 2019, 22:35\nЎтиш: Асосий саҳифа\tСписок форумов Динда саволим бор Педагог маслаҳати\n2 постлар • Саҳифа 1 дан 1\nРўйҳатдан ўтган: 30 авг 2017, 19:45\nПост Ummu Maryam » 29 дек 2017, 09:27\nАссалому алайкум! 3 ёшдан ошган ўғлим бор. Ниҳоятда шўх, ҳеч тек ўтирмайди. Чарчаб кетаман орқасидан югуравериб. Тартибсиз бўлиб қоляпти деб қўрқяпман. Кўп ураман, баъзида шўхликларига чидай олмайман. Қандай қилиб тўғри йўлга солсам бўлади? Роббимдан ҳамиша фарзандларимга ҳусни хулк сўрайман.\nРўйҳатдан ўтган: 06 март 2017, 06:37\nПост Педагог » 10 ян 2018, 22:59\nВа алайкум ассалом! Боланинг шўхлиги яхши, лекин шум бўлмасин. Бола ўзидаги энергияни чиқариши керак. Сиз уни боғчага беринг. Болага бола керак-да! Ёки ўзингиз вақти келганда бирга ўйнашингиз керак. Лего ўйинчоқлардан турли нарсалар ясашни ўргатинг. Рангли қалам, расмли китоблар олиб бериб бўяшни ўргатинг.\nБисмиллаҳни ўргатинг, «Фотиҳа», «Ихлос» сурасини ёдлай олади ўргатсангиз. Кечқурун яхши эртак айтиб ухлатинг. Сўнг «Ихлос», «Фалақ», «Нас» сураларини ўқиб бош, елкаларини силаб дам солинг.\nБолани айниқса 7 ёшгача уриб бўлмайди. Юзига урсангиз бемеҳр бўлиб қолади, эҳтиёт бўлинг.\nСиз «Исломга бағшида умр» деган китобни ўқиб чиқсангиз фарзандингизни тарбиялашда анча фойдали маслаҳатлар оласиз.\n«Педагог маслаҳати»га қайтиш\nҲозир форумда: рўйҳатдан ўтган фойдаланувчи йўқ va 1 меҳмон\nФорум - Педагог маслаҳати\nМавзу - Шўхлик


Атамбаевнинг матбуот хизматининг собиқ раҳбари хавфсизлик қўмитасига сўроққа чақирилди\nАлмазбек Атамбаев даврида президент маъмуриятининг ахборот сиёсати бўлимини бошқарган Алмаз Усенов 2 март куни Миллий хавфсизлик давлат қўмитасига сўроқ қилиш учун чақирилган.\nҚайд этилишича, у Миллий хавфсизлик давлат қўмитасининг собиқ раиси Абдил Сегизбоевнинг иши доирасида икки соатдан кўпроқ вақт давомида сўроқ остида бўлган.\nУсеновнинг ўзи ёки унинг адвокатлари, шунингдек махсус хизмат ҳозирча бу маълумотга изоҳ беришмади.\n39 ёшли Алмаз Усенов 10 январь куни муддатидан олдин бўлиб ўтган президентлик сайловларида Сегизбаев штаб-квартирасини бошқарган.\n2012 йилда Алмаз Усенов ўша пайтдаги президент Алмазбек Атамбоев билан иш бошлади, 2017 йилгача у давлат раҳбари девонининг ахборот сиёсати бўлимини бошқарган. 2017 йил август ойида у штат бошлиғи этиб тайинланди ва ўша йилнинг декабрида ишдан бўшатилди.\nЖорий йилнинг февраль ойида Абдил Сегизбаевнинг сайлов штабида ишлаган блогер Юлия Барабина, оммавий ахборот воситалари ходимлари Меэрим Асанова, Қутман Муқашев ва Нурзада Тўхтогулова Миллий хавфсизлик давлат қўмитасига сўроқ қилиш учун чақирилган эди.\nМиллий хавфсизлик давлат қўмитасининг собиқ раиси Абдил Сегизбоев 25 январь куни ҳибсга олинган ва Белизгате можароси билан боғлиқ иш бўйича 25 мартгача ГКНБ тергов ҳибсхонасида сақланган.\nУч кун олдин Бош прокуратура Қирғизистон Республикаси Жиноят кодексининг 319-моддаси («Коррупция») бўйича Сегизбаевга нисбатан судгача процесслар рўйхатдан ўтказилгани ҳақида хабар берган эди. Вазирлик маълумотларига кўра, Абдил Сегизбаев яйлов ерларини ноқонуний равишда ўзгартирганликда гумон қилинмоқда.\nКейинчалик, Бош прокуратура Сегизбаевга нисбатан 6 та жиноят иши тергов қилинаётгани ҳақида хабар берди.\nСегизбаевнинг ўзи ва унинг қариндошлари барча айбловларни рад этиб, «сиёсий қасос» эълон қилмоқда. Сегизбаев 10 январь куни бўлиб ўтган навбатдан ташқари президент сайловларида қатнашди ва 1,46% овоз тўплаб, 17 номзод орасида бешинчи бўлди.


Тадбиркорлик бўйича ҳудудлар ва тармоқлар раҳбарлари ҳисоботи эшитилмоқда – Қорақалпоғистон Ахборот Агентлиги\n9 апрель 2021, 9:25 342\nТадбиркорлик бўйича ҳудудлар ва тармоқлар раҳбарлари ҳисоботи эшитилмоқда\nЙиғилиш аввалида тадбиркорлик йўналишида ишни етарли ташкил этмаган вилоятлардаги бир қатор раҳбарлар ишдан олингани, Қашқадарё ва Навоий вилоятлари ҳокимлари ҳамда Марказий банк раисининг биринчи ўринбосарига “ҳайфсан” берилгани ҳақида хабар қилган эдик.\nЎзА мухбирининг маълум қилишича, Навоий вилояти ички ишлар бошлиғи Тасбаев ва солиқ раҳбари Ботиралиев лавозимига жорий йил март ойида тайинланганини инобатга олиб, уларга 3 ой синов муддати берилган. Ушбу янги раҳбарлар натижа кўрсатмаса, лавозимидан олиниши ҳақида огоҳлантирилган.\nШу билан бирга, Улуғнор, Узун, Ёзёвон, Деҳқонобод туманлари ҳокимларининг биринчи ўринбосарлари, Андижон, Олтинкўл, Олот, Қоракўл, Оқолтин, Чилонзор, Мўйноқ туманлари, Хива ва Чирчиқ шаҳарлари солиқ идоралари бошлиқлари ҳам лавозимидан бўшатилиши айтилган.\nПрезидент йиғилишда иштирок этаётган раҳбарлар ўз ҳисоботида қуйидаги саволларга жавоб бериши кераклигини таъкидлади:\nБиринчи – ўз ҳудудларида қайси тадбиркорлик йўналишлари ривожлантирилиб, нечта янги лойиҳалар ишга туширилади?\nИккинчи – қанча аҳолининг бандлиги таъминланади ва 3 та “дафтар”га кирган аҳоли сони қанчага қисқаради?\nУчинчи – йил охиригача нечта солиқ тўлайдиган тадбиркорлар пайдо бўлади ва бюджетга қанча қўшимча маблағ тушади?\nЙиғилишда тадбиркорликни ривожлантириш бўйича кўрилган тезкор чоралар ҳисобига 33 та “қизил” тумандан 28 тасида кескин ўзгариш бўлгани маълум қилинди. Ушбу туманларда 2 мингта янги лойиҳа ишга тушган, солиқ тушумлари 15 фоиз ўсиб, 25 минг янги иш ўрни яратилган.\nМисол учун, Ховос тумани ўтган 6 ой давомида 8 поғона юқорилаб, вилоятда 2-ўринга чиқиб олган (аввал 10-ўринда бўлган).\nВидеоселекторда Ховос тумани ҳокими Учқун Камолов ва Сирдарё вилояти ҳокими Ғ.Мирзаев ҳудудда аҳволни яхшилаш бўйича кўрган чораларни тушунтирди.


ҲУҚУҚБУЗАРЛИКЛАРНИ АНИҚЛАШ ВА ОЛДИНИ ОЛИШ - Ўзбекистон овози газетаси\nҲУҚУҚБУЗАРЛИКЛАРНИ АНИҚЛАШ ВА ОЛДИНИ ОЛИШ\nҲАР БИР ФУҚАРО КОНСТИТУЦИЯ ВА ҚОНУНЛАРГА СЎЗСИЗ РИОЯ ҚИЛИШИ ДЕМОКРАТИЯНИНГ АСОСИЙ ТАМОЙИЛЛАРИДАН ҲИСОБЛАНАДИ. ҚОНУНЛАРГА ҲУРМАТ, ИТОАТГЎЙЛИК ЭСА, ЭНГ АВВАЛО, ҲУҚУҚИЙ МАДАНИЯТ ДАРАЖАСИГА БОўЛИҚ.\nАйтиш жоизки, мустақиллик йилларида ҳуқуқбузарликлар профилактикаси билан шуғулланаётган ҳуқуқни муҳофаза қилувчи органлар, уларнинг таркибида мазкур долзарб масалага алоқадор махсус тузилмалар тизими шакллантирилди. Ҳуқуқбузарликларнинг олдини олувчи давлат органлари, жамоат бирлашмалари, шунингдек, фуқаролик жамиятининг бошқа институтлари мажмуаси аниқ белгилаб олинди.\n«Ҳуқуқбузарликлар профилактикаси тўғрисида»ги Қонун бу борада ҳуқуқий асосни мустаҳкамлашга хизмат қилади. Мазкур Қонун жорий йил 15 май куни расман эълон қилинди ҳамда шу кундан эътиборан 3 ой ўтгач, кучга киради.\nБу Қонун ҳуқуқбузарликлар профилактикаси механизмларини янада такомиллаштириш, ҳуқуқни муҳофаза қилувчи тузилмаларнинг ўзаро ҳамкорлик самарадорлигини ошириш, уларнинг фаолиятини мувофиқлаштириш, кўрилаётган чораларнинг батартиблигини таъминлаш ва бошқа масалаларни қамраб олади.\nҚонун ҳуқуқбузарликлар профилактикаси соҳасида яхлит меъёрий-ҳуқуқий базани шакллантириш имконини беради. Жамиятда ҳуқуқ-тартиботни янада мустаҳкамлаш, жамоат тартибини сақлаш, фуқароларнинг ҳуқуқлари ва қонуний манфаатлари ҳимоя қилинадиган самарали профилактика тизимини яратади.\nХўш, Қонуннинг асосий янгиликлари нималардан иборат?\nАввало, унда ҳуқуқбузарликларнинг умумий, махсус, якка тартибдаги ва виктимологик профилактикаси белгилаб берилган. Бунда ҳуқуқбузарликлар профилактикасига, аҳоли ўртасидаги ҳуқуқий тарғиботга, ҳуқуқбузарликларнинг содир этилиш сабаблари ва уларга имкон бераётган шарт-шароитларни аниқлаш, бартараф этиш чораларини ишлаб чиқиш ҳамда амалга ошириш тизими назарда тутилган.\nҲуқуқбузарликларнинг махсус профилактикаси деганда, айрим турдаги ҳуқуқбузарликларнинг содир этилиши сабабларини ва уларга имкон бераётган шарт-шароитларни бартараф этишга, айрим тоифадаги шахсларни аниқлаш ва уларга таъсир кўрсатишга қаратилган махсус тадбирларни ишлаб чиқиш ҳамда амалга ошириш тушунилади.\nҲуқуқбузарликларнинг якка тартибдаги профилактикаси эса ҳуқуқбузарликлар содир этишга мойил бўлган ва содир этган шахсларни аниқлаш, уларнинг ҳисобини юритиш ва уларга тарбиявий таъсир кўрсатишга доир фаолиятни билдиради.\nҚонунда ҳуқуқбузарликларнинг якка тартибдаги профилактика чоралари тушунчаси ва механизми аниқ очиб берилган, бу эса амалиётда мазкур чораларнинг бир хилда ва тўғри қўлланилишини таъминлайди ҳамда улар нотўғри талқин қилинишининг олдини олади.\nҲуқуқбузарликлар профилактикасини бевосита амалга оширувчи орган ёки муассаса ўтказади. Қонунда ҳуқуқбузарликлар профилактикасини амалга оширувчи органлар ва муассасалар тизими белгилаб берилди. Улар фаолиятининг асосий йўналишлари ва ваколатлари аниқлаштирилди.\nУмуман, Қонун ҳуқуқбузарлик ва жиноятчиликка қарши умумий курашиш имкониятини кучайтиради, ҳуқуқбузарликлар профилактикаси самарадорлигига, фуқароларда қонунга ҳурмат ҳамда итоатгўйлик кўникмасини мустаҳкамлашга ижобий таъсир этади.\nОлий Мажлис Қонунчилик палатаси депутати, ЎзХДП фракцияси аъзоси.


Ортиқча вазндан халос бўлиш йўлида нима ростдан ҳам ёрдам беради, қайси усуллар шунчаки уйдирма?\nБатафсил... Янги шарх қўшиш ЦЕЛЛЮЛИТГА ҚАРШИ 8 ХИЛ МУОЛАЖА!\nАёллар қоматининг шафқатсиз душманларидан бири — целлюлитга қарши кураш учун воситаларнинг ва усулларнинг янги хиллари чиққани ҳақида деярли ҳар куни эшитамиз. Батафсил... Янги шарх қўшиш ҲАЁТ УЧУН ФОЙДАЛИ 12 ТАВСИЯ!\nҲаётдан завқ олиб яшашни истасангиз, ҳамма вақт ҳаётни севинг! Сиз севсангиз, сизни ҳам севишади!\nБатафсил... Янги шарх қўшиш УМУРТҚАМИЗ УЧУН 5 МАШҚ Умуртқадаги оғриқ ва кайфиятсизлик, буни қарангки, бир-бирига боғлиқ экан. Муаммолардан беркинадиган кишилар кўпинча ушбу ҳолатга дуч келишади. Нега дейсизми? Батафсил... Янги шарх қўшиш ОЗИШНИНГ ЯНГИ 4 УСУЛИ!\nГарвард университети олимлари ширинлик истеъмол қилиш оқибатида келиб чиққан ортиқча тана вазнга эга аёллар ўртасида антиқа тажриба ўтказишди.\nБатафсил... Янги шарх қўшиш МАЗАЛИ ДЕСЕРТЛАР БИЛАН ҲАМ ОЗИШ МУМКИН!\nҚоматидан доим ташвишланадиган хонимлар ҳар бир луқмани ўлчаб, чамалаб, ҳисоб-китоб қилиб кейин ейдилар. Батафсил... Янги шарх қўшиш БИРИНЧИ РАҚАМЛИ ДИЕТОЛОГДАН «ТЕКИН» МАСЛАҲАТЛАР Ортиқча вазн аёл учун нималигини бошига тушган билади. У турли нашрларда ёки интернетда учраган ҳар парҳезга ҳалоскор деб ёпишади. Батафсил... Янги шарх қўшиш ҚОМАТНИ РАСО ҚИЛУВЧИ 15 ДАҚИҚАЛИК 15 ТАВСИЯ 15 дақиқа бўш вақт пайдо бўлди, хўш уни қандай сарфлаймиз? Батафсил... Янги шарх қўшиш СУВЛИ МУОЛАЖА УЧУН 8 ТАКЛИФ!\n2 чой қошиқ асални 1 стакан илиқ сувда эритиб, ванна сувига қўшинг. Батафсил... Янги шарх қўшиш ТЕТИКЛАШИШНИНГ 7 СИРИ Доим уйқусираб юрасизми? Қаҳва ичишга ружу қўйманг, яхшиси кун давомида оқсилга бой қуруқ мевалар истеъмол қилинг. Батафсил... Янги шарх қўшиш Бошқа мақолала...\nҚИСҚА ФУРСАТДА СОҲИБЖАМОЛГА АЙЛАНИШ ҚОИДАЛАРИ\nОСОН ОЗИШ УЧУН 6 ТАКЛИФ\nҚОРИН ЙЎҚОТИШНИНГ 8 ҚОИДАСИ


Ургут тумани ҳам «қизил» тоифага киритилиши мумкин - zarnews.uz\nСамарқанд вилоятининг иқтисодий қудратли туманларидан ҳисобланган ва аҳолиси нафақат Ўзбекистонда, балки дунё аҳлига ҳам тадбиркорлиги билан танилган Ургут тумани ҳам «қизил» тоифага киритилиши мумкин.\nОлдинроқ Самарқанд вилоятининг Пайариқ туманига, шунингдек, Паст Дарғом тумани маркази Жума шаҳрига кириш ва чиқиш чекланганди. Аҳоли орасида коронавирус юқтирганлар сони кўпайганлиги сабабли вилоятда карантин чекловлари кучайтирилган.\nБугунги кунда Самарқанд шаҳри, Тойлоқ, Оқдарё, Пайариқ, Паст Дарғом ва эндиликда Ургут туманларида назорат кучайган. Кўчалар, карантиндаги уйлар атрофи доимий дезинфекция қилинмоқда. Карантинга олинган уйларнинг олдида 24 соатлик навбатчилик ташкил этилган. Самарқанд шаҳрида 25 та мобил рейд гуруҳлари ишламоқда.\nИмом Бухорий зиёротгоҳи ва мажмуаси жойлашган Пайариқ туманида ҳам айни пайтда қаттиқ назорат ўрнатилган. Туманнинг Неъмат Азимов хўжалиги тўлиқ каратинга олинган. Кириш-чиқиш катъий чекланган.\nВилоятда стикер ва махсус рухсатномаси бор машиналар ҳаракати давом этмоқда. Шундай бўлса-да, ҳар бир машина назорат қилиниб, «қизил» тоифадаги ҳудудларда улар дезинфекция қилинмоқда.\nСўнгги маълумотларга кўра, Самарқанд вилоятида 338 кишида коронавирус аниқланган. Уларнинг 247 нафари тузалган ва бир киши вирус сабаб вафот этган.\nАйни пайтда Самарқанд, Навоий вилоятлари ва Тошкент шаҳри аҳоли орасида коронавирус инфекцияси аниқланаётган ҳудудлар ҳисобланади.


Россиялик ишбилармонлар — Жиззахда » Жиззах ҳақиқати газетаси расмий сайти\nЗАМОНАВИЙ БЕЗНЕСГА САЁҲАТ\nБАЛИҚ ТУТИШНИ ҚАЧОН ЎРГАНАМИЗ?\nЖиззах ҳақиқати газетаси » Иқтисодиёт » Россиялик ишбилармонлар — Жиззахда\nРоссиялик ишбилармонлар — Жиззахда\n2019 йил — Фаол инвестициялар ва ижтимоий ривожланиш йили\nРоссиянинг "ОПОРЫ РОССИИ" ҳомийлик кенгаши раиси Сергей Борисов раҳбарлигидаги делегация аъзоларини вилоятимиз раҳбариЭргаш Салиев вилоят ҳокимлигида кутиб олиб, уларни воҳамизнинг инвестиция муҳити ва истиқболдаги имкониятлари билан таништирди.\nШундан сўнг меҳмонлар "Жиззах" эркин иқтисодий зонасида ҳам бўлишди. Вилоят ҳокимининг ўринбосари А.Ахмедхаджаев вилоятимизда амалга оширилаётган ислоҳотлар ва инвесторлар учун яратилаётган қулайликлар, мавжуд имкониятлар тўғрисида батафсил сўзлаб берди. Шунингдек, йирик инвестиция лойиҳаларини амалга ошираётган тадбиркорлар Президентимиз томонидан ҳар томонлама қўллаб-қувватланаётганлигини таъкидлади.\n— Ўзбекистон халқига ҳавасим келади, — дейди "ОПОРЫ РОССИИ" ҳомийлик кенгаши раисининг биринчи ўринбосари Евгений Шлеменков. — Бугунги кунда юртингизда амалга оширилаётган ижтимоий-иқтисодий ислоҳотлар инвестицион муҳит яратиш даражасиникескин оширмоқда. Россияда кичик бизнес ва хусусий тадбиркорлик билан шуғулланаётганлар сони21 фоизни ташкил этаётган бир пайтда юртингизда ишлайдиган аҳолининг 50 фоиздан зиёди ишбилармонликка интилаётганлиги жуда аҳамиятлидир.\nУчрашув давомида ахборот технологиялари, интернет тармоғида бизнес юритиш, қурилиш материаллари ишлаб чиқариш, қишлоқ хўжалиги маҳсулотларини қайта ишлаш, тиббиётсоҳасини ривожлантириш бўйича қатор келишувларга эришилди.\nШундан сўнг меҳмонлар "Жиззах" ва "Зомин фарм" эркин иқтисодий зоналарида олиб борилаётган ишлар билан яқиндан танишдилар.\nЧора-тадбирлар белгиланди, навбат ижрога\nМЕҲР ҚОЛУР, МУҲАББАТ ҚОЛУР\nХАЛҚАРО ЭКСПЕРТ- ЖИЗЗАХДА\nТОМОРҚА ЭГАСИ ҲАМ ПЕНСИЯ ОЛИШИ МУМКИН... 0\n«ШОДЛИК УЗУМИ» ТОКЗОРЛАРИДА 0


..:: ISLOM.UZ ::.. - ДОРА ҚУТНИЙ\nУ киши шайхулислом, ҳофизуззамон, Абулҳасан Али ибн Умар ибн Аҳмад ибн Маҳдий ибн Масъуд ибн Нуъмон ибн Дийнор ибн Абдуллоҳ Дора Қутний ал-Боғдодийдир.\nБу зот 306-ҳижрий санада Боғдод шаҳрида таваллуд топдилар. Имом зеҳнда, фаҳмда, тақвода ўз замонларида якка эдилар.\nАбулқосим Азҳарий айтадилар: «Имом Дора Қутний жуда ҳам закий эдилар, агар у кишига илмдан ёки бошқа бирор нарсадан зикр қилинса, ҳузурларидан у тўғрида тўла насиба топилар эди».\nИбн Касир айтадилар: «У зот олдинги, ҳозирги ва бундан кейинги замонда бу санъатда улуғ устозлардан эдилар». «Ҳадисларни кўп эшитиб уни таълиф этган, чиройли ҳолатга келтириб жамлаган, тадбирли, фикрли, эътиқодли, кечаларини ибодат билан бедор ўтказувчи, асрларида чиройли хислатлари билан ажралиб турадиган, замонларининг имоми, ёшликларидан зеҳнларининг ўткирлиги билан мақталган, фаҳмлари кенг кишилардан эдилар». Улуғ зотлардан Субҳий айтадилар: «Улуғ Имом Абулҳасан Дора Қутний Боғдодий исмлари билан машҳур бўлиб, мусаннаф соҳиби ва ҳадис аҳлининг шайхларидан эдилар.\nИмом Дора Қутний, илмда ёдлашлик қобилиятлари зарбулмасал қилинган зотлардандирлар. Агар уламолар бирор кишини мақташликни хоҳлашса, Дора Қутнийга ўхшатишар эди.\nИмом Дора Қутний узун бўйли, оқ рангли эдилар. Овозлари, хуш овоз киши бўлиб жуда ҳам кўп Қуръон тиловат қилар эидалар. Ҳатто ҳаётларини охирида қориларнинг мажлисидан авалги ўринлардан жой олдилар.\nИмом Дора Қутний Пайғамбаримиз соллаллоҳу алайҳи васалламнинг ҳадисларини ривоят қилибгина қолмай балки адабиёт, шеър, луғат, қироат, наҳв каби илмлардан ҳам воқиф эдилар. Айниқса «Муъталаф ва мухталаф» номли китоблари у зот маданиятда етук олим эканликларига далолат қилади.\nУлуғ зотлардан Хатиб айтадилар: «У зот ростгўй, омонатли, фақиҳ, адолатли, соғлом эътиқодли, саломат мазҳабда бўлиб, Имом Шофеъий мазҳабида эдилар».\nИмом Дора Қутнийнинг оталари илмли кишилардан эдилар. Оталари болаларини таълимга ёшликларидан эътибор бердилар. У киши ўқиш, ёзишни ёшлик чоғларидан бошлаб ўргандилар, Қуръонни ҳам ёшлик пайтларида ёдлаб бўлдилар.\nИмом ўз мазҳабларидаги шайхлардан ҳадисларни эшитганларидан кейин Басра, Куфа ва ана шу вақтда уламо ва илм маркази бўлган Ироқни баъзи шаҳарларига реҳлат қилдилар.\nИмомни устозлари кўп бўлиб: Абулқосим Бағавий, Абу Бакр ибн Абу Довуд, Фазл ибн Аҳмад Зубайдий, Юсуф ибн Яқуб Нисобурий, Абу Ҳомид ибн Ҳорун Ҳазрамий ва бошқалар шулар жумласидандир. У кишининг шогирдларидан: Ҳофиз Абу Абдуллоҳ ал-Ҳоким, Абу Наср Жундий, Абу Масъуд Димашқий, Абу Бакр Барқоний, Қози Абу Тоййиб ат-Табарий, Абу Ҳасан ибн Симсор Димашқий ва бошқалар бор.\nИмом Дора Қутнийнинг таълиф этган китоблари 82та бўлиб шулардан баъзисини зикр қилиб ўтамиз: «Муъталаф ва мухталаф», «Сунани Дора Қутний», «Китобу ажвод», «Китобу ихва ва ухувва», «ал-Журҳу ва таъдил», «Китобу руъя-туллоҳ», «Китобу илал», «Китобу масожид», «Китобу қироат», «Китобу сифат» ёки «Аҳодиси сифат», «Китобу маърифату мазоҳиб ул-фуқаҳо», «Муснади Абу Ҳанифа», «Рубоийяту Имом Муҳаммад ибн Идрис аш-Шофеъий», «Китобу ар-равотиби Молик ибн Анас», «Китобу Амолий» ва бошқалар шулар жумласидандир.\nИмомнинг «Муъталиф ва мухталиф» китобига бир неча шарҳлар ёзилган.